Tony Blair: Derfor er Mellemøsten vigtig (Bloomberg-talen) | myIslam.dk\nDerfor er Mellemøsten vigtig (Bloomberg-talen)\nOversættelse af: Why the Middle East Matters (The Bloomberg Speech)\nKilde: The Office of Tony Blair, 23. april 2014\nUdgivet på myIslam.dk: 6. maj 2014\nTony Blair holdt den følgende tale ved Bloomberg London HQ onsdag den 23. april 2014\nDet er ikke overraskende, at den offentlige mening i Storbritannien og andre steder afviser tanken om, at vi skal engagere os i politikken i Mellemøsten og landene længere væk. Vi har været igennem smertefulde engagementer i Afghanistan og Irak. Efter 2008 har vi haft vore egne hjemlige bekymringer efter finanskrisen. Og desuden, hvis vi ønsker at engagere os, må folk fornuftigvist spørge: Hvor, hvordan og med hvilket formål?\nPå det seneste har Ukraine skubbet Mellemøsten ind på avisernes indre sider, hvor blodbadet i Syrien stadig fylder noget, mens kaoset i Libyen, hvis regering vi greb ind for at ændre, knap nok anses for værdig til omtale.\nMen Mellemøsten er vigtig. Hvad der i øjeblikket sker dér, udgør stadig den største trussel mod den globale sikkerhed i det tidlige 21. århundrede. Denne region, herunder det bredere område udenfor dens traditionelle grænser - Pakistan, Afghanistan i øst og Nordafrika i vest - er i oprør uden udsigt til en ende på omvæltningerne og med vilkårligt mange mulige resultater, fra det mildt optimistiske til det katastrofale.\nVed roden til krisen ligger et radikaliseret og politiseret syn på islam, en ideologi, der fordrejer og forvrænger islams sande budskab. Truslen fra denne radikale islam er ikke aftagende. Den er voksende. Den breder sig ud over hele verden. Den destabiliserer samfund og endda hele nationer. Den underminerer muligheden for fredelig sameksistens i en tid med globalisering. Og overfor denne trussel, virker vi mærkeligt uvillige til at erkende den og magtesløse til at imødegå den effektivt.\nI dette indlæg vil jeg beskrive, hvordan vi skal gøre dette, herunder erkende, at vi i denne sag, og uanset vore andre forskelle, bør være parate til at række hånden frem og samarbejde med Østen, især Rusland og Kina.\nUdsagnet om, at Mellemøsten er "vigtig", er ikke længere ubestridt. Nogle siger, at regionen efter skifer-revolutionen har mistet betydning for energiforsyningen, i det mindste for USA. Andre siger - skønt de accepterer, at den fortsætter med at være en relevant og vigtig region - at der er andre mere presserende problemer, særlig nu, hvor Østeuropa står over for et genopstået, nationalistisk Rusland. For det meste er fornemmelsen den, at regionen kan være nok så vigtig, men at den er ustyrlig, og at vi derfor bør lade den sejle sin egen sø.\nJeg vil sige, at der er fire grunde til, at Mellemøsten forbliver af central betydning og ikke kan henvises til andenpladsen.\nFørst og mest indlysende er det stadig herfra en stor del af verdens energi kommer, og uanset de langsigtede konsekvenser af USA's energi-revolution, vil verdens afhængighed af Mellemøsten ikke forsvinde i nogen nær fremtid. Under alle omstændigheder har regionen en afgørende indflydelse på olieprisen, og dermed på den globale økonomis stabilitet og funktion.\nFor det andet befinder regionen sig på tærsklen til Europa. EU's grænse ligger ikke langt fra den levantinske kyst. Ustabilitet her påvirker Europa, hvilket også gælder ustabilitet i Nordafrika, i umiddelbar nærhed af Spanien og Italien.\nFor det tredje er der Israel, midt i denne malstrøm. Dets alliance med USA, dets partnerskab med førende lande i Europa og det faktum, at det er et vestligt demokrati, betyder, at dets skæbne aldrig kan blive ligegyldig. I løbet af de seneste år har israelerne også, med stor dygtighed, opbygget relationer med Kina og med Rusland. Disse er ikke af samme art som deres langvarige vestlige alliancer, men de har betydning. Hvis israelerne skulle blive trukket ind i en regional konflikt, ville verden ikke realistisk kunne eller ønske at slå det hen med et skuldertræk. Indtil videre har Israel haft held til at holde sig fri af stormen omkring det. Men én ting, de sidste par år har lært os (og dem), er, at vi kan forvente det uventede.\nEndelig og mindst indlysende er der en grund, vi er underligt tilbageholdende med at indrømme, dels fordi dens indrømmelse ville medføre nogle meget vanskelige politiske valg. Det er i Mellemøsten, islams fremtid vil blive afgjort. Med dette mener jeg fremtiden for dens forhold til politik. Dette er kontroversielt, fordi den politiske verden har det dårligt med at tale om religion; fordi nogle vil sige, at problemerne virkelig ikke er religiøse, men politiske; og endda fordi - det er sandt - de største muslimske befolkninger findes uden for regionen, ikke i den.\nMen jeg hævder det alligevel. Jeg gør det, fordi der nedenunder de seneste års uro og revolution foregår en meget klar og entydig kamp: Mellem dem, der har en moderne opfattelse af Mellemøsten med pluralistiske samfund og åbne økonomier, hvor globaliseringens holdninger og mønstre er accepteret; og på den anden side dem, der ønsker at påtvinge en ideologi, født ud af en tro på, at der er én sand religion og én sand opfattelse af den, og at denne opfattelse helt skal bestemme karakteren af samfundet og den politiske økonomi. Vi kunne kalde dette sidstnævnte perspektiv et 'islamistisk' syn, selv om en af de frustrerende ting ved denne debat er terminologiens utilstrækkelighed og tendensen til, at ethvert kort udtryk rummer mulighed for fejlfortolkning, så man kan komme til at virke som om, man sætter dem, der støtter den islamistiske ideologi, i bås med alle muslimer.\nMen uanset hvor man kigger hen - fra Irak til Libyen til Egypten til Yemen til Libanon til Syrien og derefter længere væk til Iran, Pakistan og Afghanistan - er dette den afgørende kamp. Selvfølgelig er der i hvert enkelt tilfælde en vifte af kompleksiteter, der kommer af stamme, tradition og territorium. Jeg vil ikke et øjeblik påstå, at disse konflikter er uden deres egne individuelle karakteristika. Og manglen på økonomiske muligheder er uden tvivl en første umiddelbar årsag til regionens kaos. Men der er noget rent ud sagt mærkeligt ved modviljen mod at acceptere, hvad der er så indlysende klart: At de alle udkæmper en kamp om religionens, og især islams, retmæssige plads i politik.\nDet er af afgørende betydning i denne beskrivelse ikke at forveksle spørgsmålet om religion og politik med spørgsmålet om religiøsitet. Mange af dem, der totalt modsætter sig den islamistiske ideologi, er absolut fromme muslimer. Faktisk er det ofte de mest troende, der tager de fleste forbehold overfor, hvad de betragter som en forvridning af deres tro, udført af folk, som hævder at være glødende muslimer, mens handler på en måde, der er helt i modstrid med Koranens rette lære.\nEj heller bør dette ses i forsimplede sunni/shia-termer. Undertiden bliver kampen set på denne måde, og nogle gange er det rigtigt at gøre det. Men den virkelige kamp er mod både sunni- og shia-ekstremisme, hvor flertallet af de troende - sunni eller shia, som sandsynligvis er perfekt tilfredse med at leve og lade leve, på samme måde som de fleste af nutidens katolikker og protestanter er - bliver fanget i en ond og ofte bogstavelig krydsild mellem konkurrerende eksklusivistiske opfattelser af den 'sande' islam. Hvor de to opfattelser mødes, uanset deres indbyrdes fjendskab, er i troen på, at de anderledes tænkende er 'fjenden', hvad enten de er indenfor eller udenfor.\nGrunden til at dette betyder så meget, er, at denne ideologi eksporteres hele verden rundt. Mellemøsten er stadig epicentret for islamisk tænkning og teologi. De mennesker, heldigvis ikke et flertal, i lande som for eksempel Indonesien eller Malaysia, der går ind for et strengt islamisk perspektiv, er ikke selv oprindelsen til disse ideer. De importerede dem.\nI de sidste 40-50 år er der fra Mellemøsten udgået en lind strøm af finansiering, missionsvirksomhed, organisering og forkyndelse, der har fremmet opfattelser af religionen, som er snæversynede og farlige. Desværre synes vi at være blinde for de enorme globale konsekvenser, en sådan undervisning har haft og har.\nI Mellemøsten selv har resultatet været forfærdeligt. Her står folk ofte over for valget mellem en autoritær regering, der i det mindste er religiøst tolerant, og risikoen for, at de ved at vælte en regering, de ikke kan lide, kan ende med et religiøst intolerant pseudo-teokrati.\nTræd et skridt tilbage og analyser verden af i dag: Med den mulige undtagelse af Latinamerika (bortset fra Hizbollah i Tregrænseområdet i Sydamerika), er der ikke en region i verden, som ikke er negativt påvirket af islamisme, og ideologien er i vækst. Problemerne i Mellemøsten og Nordafrika er indlysende. Men se på den terror, der bliver udløst i lande - Nigeria, Mali, Den Centralafrikanske Republik, Tchad og mange andre - tværs henover Afrika syd for Sahara. Faktisk vil jeg hævde, at denne religiøse ekstremisme muligvis er den største enkeltstående trussel mod disse landes evne til at overvinde udviklingens massive udfordringer i dag.\nI Centralasien, er terrorangreb regelmæssige begivenheder i Rusland, hvis muslimske befolkning nu er på over 15%, og radikale påvirkninger strækker sig over hele den centrale del af det nordlige Asien, og når endda til den vestlige provins Xinjiang i Kina.\nI Fjernøsten har der været det vigtige gennembrud i løsningen af Mindanao-konfikten i Filippinerne, hvor langt over 100.000 mennesker mistede livet i det sidste årti eller deromkring. Men andre steder, i Thailand, Myanmar, Bangladesh og Indonesien, er der fortsat reelle interreligiøse udfordringer og spændinger. Ved det seneste indonesiske valg, fik de islamiske partier en tredjedel af stemmerne.\nDen muslimske befolkning i Europa er nu på over 40 millioner og voksende. Det Muslimske Broderskab og andre organisationer er i stigende grad aktive og opererer uden megen efterforskning eller begrænsning. Nylige kontroverser over skoler i Birmingham (og lignende påstande i Frankrig) viser forhøjede niveauer af bekymring over islamistisk indtrængen i vore egne samfund.\nAlt dette kan man læse om.\nMen i forbindelse med denne tale, skiller to fascinerende ting sig ud for mig. Den første er det absolut grundmurede ønske blandt vestlige kommentatorer om at analysere disse spørgsmål som adskilte dele, snarere end som forenede af fælles elementer. De gør sig overordentligt store anstrengelser for at forklare, hvorfor der i hvert enkelt tilfælde er utallige grunde til at mene, at dette i virkeligheden ikke handler om islam, at det egentlig slet ikke drejer sig om religion, at der er lokale eller historiske grunde, som forklarer, hvad der sker. Der er et ønske om at fjerne den åbenlyse fælles faktor på en måde, der virker næsten forsætlig. Nu er der selvfølgelig, som jeg har sagt, altid en kontekst, der er enestående for hver situation. Der vil naturligvis være et væld af lokale faktorer, der spiller en rolle i skabelsen af et problem. Men det er bizart at ignorere det faktum, at de vigtigste aktører i alle disse situationer udtrykker sig gennem mediet af religiøs identitet, eller, sagt med ideologiske termer, at der er en stærk samlende faktor, baseret på et bestemt verdensomspændende syn på religion og dens plads i politik og samfund.\nDen anden ting er, at der er et dybt ønske om at adskille den politiske ideologi, repræsenteret af grupper som Det Muslimske Broderskab, fra ekstremisters handlinger, herunder terrorhandlinger. Dette skyldes en helt prisværdig opfattelse af, at vi altid må skelne mellem dem, der overtræder loven, og dem, vi simpelthen er uenige med.\nMen uanset hvor prisværdige de motiver er, som fører os til denne skelnen, så vil de også, hvis vi ikke passer på, gøre os blinde for det faktum, at ideologien i sig selv ikke desto mindre er farlig og undergravende. Den kan ikke og bør ikke behandles som i en konventionel politisk debat mellem to modsatrettede opfattelser af, hvordan samfundet skal styres.\nDet kan meget vel være tilfældet, at dem, der følger en streng islamistisk politisk dagsorden, i særlige situationer hverken taler for eller godkender politisk vold. Der er naturligvis en række forskellige synspunkter inden for en så bredt beskrevet position. Men deres overordnede ideologi er af en art, så den uundgåeligt vil skabe en jordbund, hvori en sådan ekstremisme kan slå rod. I mange tilfælde er det klart, at de betragter sig selv som en del af et spektrum med forskellige opfattelser af, hvordan man kan nå islamismens mål, ikke med forskellige opfattelser af, hvad disse mål er; og i visse tilfælde vil de støtte brugen af vold.\nPå dette sted skal det igen understreges: Det er ikke islam selv, der giver anledning til denne ideologi. Det er en fortolkning af islam, faktisk en pervertering af den, som mange muslimer afskyr. Der plejede at være sådanne fortolkninger af kristendommen, som det tog os år at udrydde fra vores mainstream politik.\nGrunden til, at denne ideologi er farlig, er, at dens gennemførelse er uforenelig med den moderne verden - politisk, socialt og økonomisk. Hvorfor? Fordi måden den moderne verden fungerer på, er ved at skabe kontakt. Den er af natur pluralistisk. Den favoriserer den fordomsfri. Moderne økonomier arbejder gennem kreativitet og forbindelser. Demokrati kan ikke fungere undtagen som en måde at tænke på så vel som afstemning. Du fremsætter dit synspunkt; du taber måske; du forsøger at vinde næste gang; eller du vinder, men accepterer, at du kan tabe næste gang.\nDet er ikke sådan, den islamistiske ideologi arbejder. Den ser ikke sig selv som en konkurrerende opfattelse af, hvordan samfundet eller politikken bør reguleres inden for et fælles rum, hvor man accepterer andre synspunkter som lige gyldige. Den er eksklusivistisk af natur. Dens ultimative mål er ikke et samfund, som en anden kan ændre efter at have vundet et valg. Den ønsker et samfund med en fastlåst statsform, styret af religiøse doktriner, der ikke kan forandres, men som af natur er uforanderlige.\nFordi Vesten er så aldeles uvant med en sådan ideologi - skønt den vel vækker minder i ældre generationer, der har oplevet revolutionær kommunisme eller fascisme - kan vi ikke rigtig forstå faren. Vi føler næsten, hvis vi betragter det på denne måde, at vi bliver anti-muslimske, en følelse, som islamisterne behændigt spiller på.\nLige nu i Mellemøsten er dette slaget, der slås. Selvfølgelig har det i hvert land sin særlige form. Men i hvert enkelt tilfælde: Fjern de ekstremistiske synspunkter omkring religion, og hver konflikt eller udfordring bliver uendeligt mere overskuelig. Her ser vi - selv om ideologierne, der kommer fra hhv. det shiitiske Iran og det sunnitiske Muslimske Broderskab på et vist niveau kan synes forskellige - at de i virkeligheden udgør den samme ting med samme virkning: Bremsningen af landets rette politiske, sociale og økonomiske fremskridt.\nDet er denne faktor, der så kan forklare mange af de ting, vi i dag synes at finde uforklarlige på en måde, som giver næring til vort ønske om at holde afstand til denne region og landene længere væk.\nSå vi ser på spørgsmålet om intervention eller ikke, og virker forvirrede. Vi ændrer regimerne i Afghanistan og i Irak, sætter soldater på jorden for at hjælpe med at opbygge landet, en proces, som et flertal af befolkningen i begge lande straks deltog i gennem valg. Men det viste sig at være uhyre vanskeligt og blodigt.\nVi ændrer regimet i Libyen ved hjælp af luftvåben, vi sætter ikke styrker på jorden. Igen reagerer befolkningen i første omgang positivt, men nu er Libyen et rod, og et rod, der destabilisere overalt omkring det, (bortset fra Algeriet, til dels fordi Algeriet allerede havde været gennem en konflikt, netop omkring spørgsmålet om islamisme, hvor tusinder mistede livet.)\nI Syrien opfordrer vi regimet til ændringer, vi opmuntrer oppositionen til at rejse sig, men når Iran dernæst aktiverer Hizbollah på Assads side, så afstår vi fra luftindgriben for at give oppositionen en chance. Resultatet er et land i opløsning, millioner fordrevne, et dødstal omtrent som i Irak, med ingen ende i sigte og enorme risici for den regionale stabilitet.\nVirkningen af denne nyere historie på vestlig opinion er et ønske om for enhver pris at holde sig fri af alt dette.\nSå vi har haft det såkaldt arabiske forår. Først sprang vi til for at give vores støtte til dem på gaden. Nu er vi fortumlede og forvirrede over, at det ikke gik helt, som vi forventede.\nSelv i forbindelse med fredsprocessen i Mellemøsten er der en hørbar følelse af forfærdelse over - mens verden omkring Israel og Palæstina gik ind i revolutionær krampe, og behovet for fremskridt virkede så indlysende - at dette problem - som vi har investeret ekstraordinær energi og beslutsomhed i gennem USA's udenrigsminister Kerry - stadig synes så umedgørligt som nogensinde.\nAlligevel stirrer forklaringen på alle disse tilsyneladende uløselige modsigelser os ret i ansigtet.\nDen er, at der foregår en titanisk kamp i regionen mellem dem, der ønsker, at regionen skal blive en del af den moderne verden - politisk, socialt og økonomisk - og dem, der i stedet ønsker at føre en politik for religiøs forskellighed og eksklusivitet. Dette er kampen. Dette er den forvridende faktor. Dette er, hvad der gør intervention så højspændt, men ikke-intervention det samme. Dette er, hvad der komplicerer den politiske udvikling. Dette er, hvad der gør det så svært for demokratiet at slå rod. Dette er, hvad der deler palæstinensisk politik og begrænser deres lederskab, helt uanset problemerne på den israelske side,\nDet vigtige punkt for den vestlige opinion er, at dette er en kamp med to sider. Så når vi ser på Mellemøsten og længere væk til Pakistan eller Iran og andre steder, er det ikke bare ét stort ufatteligt roderi uden ende i sigte og uden nogen, der fortjener vores støtte. Det er i virkeligheden en kamp, i hvilken vores egne strategiske interesser er dybt involveret; hvor der faktisk er mennesker, vi bør støtte, og som ironisk nok sandsynligvis ville udgøre flertallet, hvis bare dette flertal blev mobiliseret, organiseret og hjulpet.\nMen hvad der er absolut nødvendigt, er, at vi først frigør os fra vores egen holdning. Vi er nødt til at tage parti. Vi er nødt til at stoppe med at behandle hvert land på basis af, hvad der til enhver tid synes at gøre livet lettest for os selv. Vi er nødt til at have en tilgang til regionen, der er sammenhængende og ser den som en helhed. Og frem for alt er vi nødt til at forpligte os. Vi er nødt til at engagere os.\nEngagement og forpligtelse er ord, der er nemme at bruge. Men de tæller kun, når de kommer til en pris. Alliancer bliver smedet i øjeblikke med fælles udfordring. Partnerskaber bygges gennem delte prøvelser. Der er intet engagement, der ikke indebærer en pris. Der er ingen forpligtelse, hvis der ikke løbes en risiko.\nNår dette er sagt, betyder det ikke, at vi er nødt til at gentage det enorme engagement i Irak og Afghanistan. Det kan meget vel være, at folk med tiden kommer til at opfatte virkningen af disse engagementer forskelligt. Men der er ingen grund, endsige appetit, til at gøre det.\nJeg forstår fuldstændigt, hvorfor folk føler, at de har gjort nok, mere end nok. Og når de læser om dem, vi har forsøgt at hjælpe, at de foragter vores hjælp, kritiserer os, tilmed forsøger at dræbe os, så har de ret til at føle sig forurettede og sige: Vi er ude.\nMen som demonstreret af de afghanere, der trodsede alt for at stemme, og de irakere, der også vil komme ud og stemme på trods af alle truslerne og utilstrækkeligheden af det system, de nu lever under, så er de mennesker, der foragtede vores hjælp, kun en del af historien. Der er andre, hvis ånd og beslutsomhed forbliver uforfærdet. Og jeg tænker på de egyptere, der har været igennem så meget, og alligevel fastholder optimismen; og palæstinenserne, der arbejder med mig, og som, uanset de forskellige frustrationer, stadig ønsker og tror på en fredelig løsning; og jeg ser tunesere og libyere og yemenitter, der forsøger at få det hele til at fungere ordentligt; og jeg indser, at dette ikke er en kamp uden håb. Dette er ikke et stort roderi, hvor alle er lige så slemme som alle andre. Med andre ord: Det betyder noget og der er en side, vi bør være stolte af at vælge. Der er mennesker at stå sammen med, og som ønsker at stå sammen med os.\nMen vi er nødt til at gøre os klart, hvad denne side er, og hvorfor vi vælger den. Hvad betyder så det?\nDet betyder at støtte principperne om religionsfrihed og åbne regelbaserede økonomier. Det betyder at hjælpe de lande, hvis befolkninger ønsker at tilslutte sig disse principper, med at nå dem. Hvor der har været revolution, bør vi være på samme side som dem, der støtter disse principper, og imod dem, der vil hindre dem. Hvor der ikke har været revolution, bør vi støtte den stadige udvikling i retning mod dem.\nHvis vi anvender disse principper på Mellemøsten, vil det betyde følgende:\nEgypten. Jeg starter med Egypten, ikke fordi det der sker i Syrien ikke er mere skræmmende; men fordi Egyptens skæbne er bestemmende for regionens fremtid. Her er vi nødt til at forstå tydeligt, hvad der skete. Det Muslimske Broderskabs regering var ikke blot en dårlig regering. Den overtog systematisk landets traditioner og institutioner. Oprøret den 30. juni 2013 var ikke en almindelig protest. Det var den absolut nødvendige redning af et land. Vi bør støtte den nye regering og hjælpe. Intet af dette betyder, at når der er ting, vi er stærkt uenige i - såsom dødsdommen over de 500 - at vi så ikke siger vores mening. Masser af egyptere har. Men det betyder, at vi viser en vis følsomhed overfor det faktum, at over 400 politifolk har lidt en voldelig død og flere hundrede soldater er blevet dræbt. Den næste præsident vil stå med overordentligt store udfordringer. Det er massivt i vores interesse, at tingene lykkes for ham. Vi skal mobilisere det internationale samfund til at give Egypten og dets nye præsident så meget hjælp, vi kan, så landet får en mulighed for, ikke at vende tilbage til fortiden, men at tage skridtet mod en bedre fremtid.\nSyrien. Dette er en ren katastrofe. Vi er nu i en situation, hvor både Assads forbliven ved magten og oppositionens overtagelse af den synes at være dårlige muligheder. Førstnævnte er ansvarlig for at skabe denne situation. Men sandheden er, at der er så mange sprækker og problemer omkring elementer i oppositionen, at folk med rette er på vagt overfor enhver løsning, der er en direkte sejr for en af siderne. Hvor frastødende det end kan synes, er den eneste vej frem at indgå den bedst mulige aftale, også selv om det medfører, at den midlertidige præsident Assad forbliver i en periode. Skulle selv dette ikke være acceptabelt for ham, bør vi overveje aktive foranstaltninger - herunder flyveforbudszoner - for at hjælpe oppositionen og tvinge ham til forhandlingsbordet, og samtidig gøre det klart, at de ekstremistiske grupper ikke må modtage støtte fra nogen af de omkringliggende nationer.\nTunesien. Her har der været ægte og positive forsøg fra den nye regerings side på at komme ud af regionens dilemmaer og at forme en ny forfatning. Støtte til den nye regering bør være en absolut prioritet. Som den nye præsident med rette har sagt, kunne vi for en brøkdel af, hvad vi giver Ukraine - hvilket selvfølgelig er rigtigt at gøre - bringe Tunesien på fode. Det bør vi gøre. Dette ville være en meget fornuftig investering.\nLibyen. Vi har et ansvar for, hvad der er sket. Deres presserende behov er for reform af sikkerhedssektoren. Vi har gjort nogle forsøg på at gøre det. Men opgavens omfang og komplikationer fra militsen gør det naturligvis meget svært. På den anden side er Libyen ikke Irak eller Afghanistan. Det er ikke umuligt at hjælpe, og NATO har evnen til at gøre det. Men uanset hvor tilbageholdende vi er med at forpligte os til dette, er vi nødt til at erkende den destabiliserende effekt, Libyen i øjeblikket har. Hvis landet falder helt fra hinanden, vil det påvirke hele regionen omkring det og give næring til ustabiliteten i Afrika syd for Sahara.\nYemen. Igen forsøger landet at gøre fremskridt under omstændigheder, der er ufatteligt svære. Vi giver støtte til den nye regering. Der er en ny forfatning. Men igen: De har hårdt brug for hjælp til at reformere sikkerhedssektoren og til udvikling.\nIran. Vi skal fortsætte med at gøre det klart, som Obama-administrationen med rette gør, at de er nødt til at træde tilbage fra deres status af nuklear tærskelstat. De næste uger vil være en afgørende fase i forhandlingerne. Men jeg går ikke ind for at give efter for deres krav om regional indflydelse til gengæld for at dæmpe deres nukleare ambitioner. Den iranske regering spiller en bevidst destabiliserende rolle i regionen. Vore mål bør ikke omfatte et regimeskifte. Landets befolkning må i sidste ende finde sin egen måde at gøre det på. Men vi bør ved enhver lejlighed gå imod brugen af deres magt til at støtte ekstremisme.\nFredsprocessen i Mellemøsten. Siden han blev udenrigsminister, har John Kerry lagt enorme kræfter i at få fredsprocessen til at fungere. Mens vi taler, er hans indsats på vippen. Mange folk sagde, at han ikke skulle have givet så høj prioritet til dette spørgsmål. De tager fejl. Det er fortsat helt centralt for regionen og verden. Ikke fordi den israelsk/palæstinensiske konflikt er årsagen til vore problemer. Men fordi løsningen af den vil være en kæmpe sejr for de kræfter, vi bør støtte. Nu kan det være - efter det i årevis er blevet sagt, at løsningen på dette spørgsmål er vejen til løsningen på regionernes problemer - at vi er på vej ind i en ny fase, hvor løsningen på regionens problemer er en kritisk del af løsningen på det israelsk/palæstinensiske spørgsmål. Men pointen er, at John Kerrys engagement ikke har været forgæves. Han har i kraft af dette engagement sat sig selv i en uhyre stærk position til at drive dette videre frem. Han har brug for vores støtte til at gøre det.\nAndetsteds i regionen skal vi stille os side om side med vore venner og allierede, når de forsøger at ændre deres egne lande i retning af reform. Hvad enten det er i Jordan eller i Golfen, hvor de fremmer værdierne af religiøs tolerance og åbne regelbaserede økonomier, eller på steder med reaktionære kræfter i form af Iran og Det Muslimske Broderskab, bør vi støtte og bistå dem.\nEndelig er vi nødt til at ophøje problemet med religiøs ekstremisme til toppen af dagsordenen. Overalt i verden kræver overvindelsen af denne ideologi en aktiv og vedholdende indsats. Overvej denne absurditet: Vi bruger milliarder af dollars på sikkerhedsforanstaltninger og forsvar for at beskytte os mod konsekvenserne af en ideologi, der læres i formelle og uformelle skolesystemer og civile institutioner i de selv samme lande, med hvem vi har nære sikkerheds- og forsvarsrelationer. Nogle af disse lande ønsker selvfølgelig at komme ud af denne ideologis greb. Men det er ofte svært for dem at gøre det inden for deres egne politiske rammer. De har brug for at få dette problem ud i det åbne, hvor det så bliver sværere for udbredelsen af denne ideologi at ske under radaren. Med andre ord, de har brug for os til at gøre dette til en central del af den internationale dialog for at gennemtvinge de nødvendige ændringer inden for deres egne samfund. Denne kamp mellem hvad vi kan kalde de fordomsfri og de snæversynede er afgørende for, om det 21. århundrede vender sig i retning af fredelig sameksistens eller konflikt mellem mennesker fra forskellige kulturer.\nHvis vi ikke handler, vil vi begynde at se reaktioner mod radikal islam, som derefter vil fremme ekstremisme inden for andre trosretninger. Faktisk ser vi allerede visse tegn på dette, især rettet mod muslimer i Asien.\nNår vi betragter de bestemmende udfordringer i vor tid, så burde denne helt sikkert være oppe i toppen sammen med udfordringerne om miljø eller økonomisk ustabilitet. Læg dertil dødsfaldene rundt om i verden netop nu - og udelad endda Mellemøst-scenen - og tabene af menneskeliv er sørgeligt. I Nigeria for nylig og i Pakistan alene, er tusinde nu døende i religiøst inspirerede konflikter. Og helt bortset fra det faktiske tab af menneskeliv, er der tabet af livsmuligheder for dele af befolkningen, der sidder fast i tilbagestående tankegange og reaktionære holdninger, især over for piger.\nOgså i dette spørgsmål er der fuldstændig identitet mellem Østens og Vestens interesser. Kina og Rusland har nøjagtig det samme ønske om at bekæmpe denne ideologi som USA og Europa. Her er et emne, som alle de vigtigste nationer i G20 kunne samles om, hvor de kunne enes om at handle og finde fælles fodslag til fælles gavn. Et internationalt program for udryddelse af religiøs intolerance og fordomsfuldhed fra skolesystemer og uformelle uddannelsessystemer samt fra organisationer i det civile samfund, vil have en enorm fremmende effekt i at gøre uacceptabelt, hvad der er i øjeblikket ignoreres eller tolereres.\nSå der er en dagsorden her, der dels handler om Mellemøsten og dets betydning; og dels om at se hvad der sker dér i forbindelse med dens indvirkning på resten af verden.\nDet er derfor, jeg arbejder med fredsprocessen i Mellemøsten, derfor, jeg startede min Fond til fremme af tværreligiøs dialog og derfor, jeg vil gøre alt, hvad jeg kan, for at hjælpe regeringer med at konfrontere disse problemer.\nOvervej et øjeblik, hvordan vores verden har ændret sig siden 9/11; hvordan millioner af mennesker - på et utal af forskellige måder, fra de sikkerhedsforanstaltninger, vi nu tager for givet, til de områder med konflikt, der nu har strakt sig over en årrække - betaler en pris i form af penge, liv og muligheder. Dette er ikke en konventionel krig. Det er ikke en kamp mellem supermagter eller over territorium. Men den er virkelig. Den er frygtindgydende i sin virkning. Og den vokser i sin rækkevidde. Den er en kamp om tro og om modernitet. Den er vigtig, fordi verden gennem teknologi og globalisering presser os sammen på tværs af grænserne for tro og kultur. Hvis vi lader den ligge, stiger sandsynligheden for konflikt. Engagement betyder ikke altid militær inddragelse. Forpligtelse betyder ikke at gå enegang. Men det betyder, at vi rusker op i os selv. Det betyder at se kampen for, hvad den er. Det betyder at vælge side og holde fast ved den.


IMMO A/S | Specialister i mobilitetshjælpemidler | Vi er IMMO\nKernefortælling og værdier\nHos IMMO brænder vi for\nat afhjælpe og forebygge immobilitetsproblemer ved at udvikle motoriserede mobilitetshjælpemidler til OEM, rehab-, sundheds-, bygge-, service-, logistik- og industrisektorer samt vores egen parasport.\nVi producerer brugertilpassede løsninger på egne faciliteter i Danmark. Vores produkter har bevist deres værdi og holdbarhed gennem vores eksistens over 50 år. Vi er åbne, ærlige og sætter pris på langvarige samarbejdsforhold til vores kunder.\nBevægelse er liv, og muligheden for at kunne bevæge sig frit er afgørende for at kunne udfolde sig som menneske.\nIMMO er det nye navn, men vi vil stadig værne om kvaliteten i vores produkter, som man har gjort det de seneste 50 år i virksomheden.\nIMMO har en åben idérig virksomhedskultur, der ansporer os til at søge, udvikle og tage ansvar, for alle samfundslag og brancher.\nIMMO er agil, forandringsparat og nyskabende i sin produktion og produktudvikling og er konstant parat til nye opgaver. Derved tiltrækker, fastholder og udvikler vi kvalificerede medarbejdere.\nIMMO er en attraktiv og rummelig virksomhed, hvor personlige og faglige forskelligheder respekteres og værdsættes, og hvor alle medarbejdere er lige værdifulde.\nVi vil vinde IMMO\nIMMO er en konkurrencedygtig virksomhed, som har produkter, der er værd at betale ekstra for. IMMO er ambitiøs og realistisk i sine målsætninger, der sammen med sine kompetente medarbejdere, tager fælles ansvar for målene.\nIMMO GENNEM TIDEN\nUB-Let´s opstart i 1967 var baseret i et behov som stifteren af virksomheden fik efter en motorcykelulykke i slutningen af 50’erne, hvor han som ung mand stod uden mulighed for at kunne bevæge sig og passe sit job. Stifteren udviklede i årene efter sin ulykke en motoriseret el-scooter, der blev startskuddet for realiteten bag virksomheden i 1967. I årtierne frem mod 80’erne voksede virksomheden kraftigt på grund af en stor efterspørgsel efter mobilitetsløsninger. Virksomhedens daværende rammer blev for trange, og man besluttede sig i 1996 for at bygge ny fabrik på Friis Hansens Vej 9 i Vejle.\nDen dag i dag ligger IMMO fortsat på denne adresse, men IMMO har udviklet sig fra maskinfabrikant af el-scooter til også at gøre sig gældende inden for specialfremstilling af maskiner til aflastning af arbejdsmiljøudfordringer i dagligdagen til mange brancher. Derudover har IMMO udviklet sig til en stærk brugerdreven innovativ producent af standard produkter og specialløsninger, der skræddersyer maskiner, som aflaster danske og internationale arbejdspladser. Det overordnede mål er, at mennesker kan bevæge sig, som de ønsker uanset krop, og samtidig sikre private virksomheder samt offentlige kunder en god ROI gennem optimering af arbejdsgange.\nVi har valgt at skifte navn til IMMO for at imødekomme den stigende interesse fra udlandet for vores standardprogram, samt vores skræddersyede løsninger, der opstår gennem en stærk behovdreven innovativ proces med vores kunder.\nVi udvikler og producerer motorløsninger til følgende til et bredt udvalg af industrier.\n- Industri og byggeri\n- Hospital- og plejesektorer\n- Rehab og hjælpemiddeldepoter


Lager til leje i Region Sydjylland. Ledige lokaler til lager i Region Sydjylland\nLager til leje i Region Sydjylland\nDu har søgt efter Lager til leje i følgende byer: Region Sydjylland.\nLager/Værksted til leje på Østergade, Agerbæk\nProduktionslokaler: Attraktive produktionsbygninger, hvor der tidligere har været produceret avancerede B&W højttalere, udlejes helt eller delvist. Bygningerne er opført og inst...\nPris: 1.493.500 kr. om året\nLager/Værksted til leje på Falkevej, Esbjerg Ø\nLager til leje på Ildvedvej, Jelling\nLAGERHAL: 600 m2 isoleret ny-istandsat lagerhal med nyt gulv. Stor elhejse port. Gode adgangsforhold. 5 km fra den Midtjyske Motorvej (afkørsel 4 ved Tørring)\n356 m2 lager til leje i 6310 Broager\nStørrelse: 425 - 850 m2\n450 m2 lager til leje i 6310 Broager\nPris: 824.500 kr. om året\nStørrelse: 425 - 1.700 m2\n120 m2 lager til leje i 6310 Broager\nStørrelse: 42 - 850 m2\nVærksted/Lager til leje på Højtoften, Lunderskov\nPRODUKTION / LAGER: 810 m2, 4 km vest for Kolding. Værkstedshal på 400 m2 med traverskran. Værksteds afsnit med lager på 350 m2. Kontor og velfærd på 60 m2. Udsugning, rørin...\nPris: 182.250 kr. om året\nFind lager i Region Sydjylland. Søger du lager i Region Sydjylland, får du et samlet overblik på denne liste. Klik på knappen "Læs mere" ud for hver annonce for yderligere info. Søger du andre typer erhvervslejemål i Region Sydjylland end lager, så brug søgefunktionen i toppen af siden.\nDu er på siden for udlejning af lager i Region Sydjylland.\nSøger du lager til leje i Region Sydjylland?\nLager til leje i Region Sydjylland - se også:\nFå besked hver gang der kommer en ny ledig lager til leje i Region Sydjylland


Skovbyskolen - Center Skovby\nForside > Center Skovby\nCenter Skovby er et af Skanderborg kommunes Special-skoletilbud.\nVi har fra 1. august 2014 18 unge mellem 13 og 17 år der kan have sociale, emotionelle og/eller specifikke indlæringsvanskeligheder. Dvs. normalt begavede unge, der ofte kan have opmærksomhedsforstyrrelser og hvis vanskeligheder er af en sådan karakter, at de ikke i den almene folkeskole kan få den støtte, de har behov for. Generelt er der tale om unge med sammensatte vanskeligheder. Flere elever er udredt på børnepsykiatrisk afdeling og har diagnoser inden for autismespektret eller ADHD. De 2 klasser er dannet med udgangspunkt i elevernes vanskeligheder, behov og ressourcer. Ledelsen varetages af pædagogisk leder Lene Hvirvelkær i samarbejde med Skovbyskolens øvrige ledelsesteam og administration.\nSkolelederen på Skovbyskolen har det overordnede ledelsesmæssige ansvar for afdelingen.\nAfdelingskoordinator Rikke Jonassen forestår den daglige koordinering. Der samarbejdes med den ledelsen på Skovbyskolen omkring bl.a. inklusion af elever, brug af faglokaler og deltagelse i fælles aktiviteter.\nEleverne transporteres til og fra Center Skovby efter de kommunale regler. Det er visiterende psykolog der afgør hvorvidt det er muligt at få bevilliget taxa.\nDer kører desuden skolebus til skolen med ankomst til kl. 8 om morgenen, og fra skolen igen umiddelbart efter endt undervisning, der kan dog være ventetid for enkelte ruter.\nCenter Skovbys elever visiteres af et visitationsudvalg.\nEleverne skal være undersøgt og indstillet af PPR.\nI menuen til højre kan man ligeledes orientere sig i forældrefolderen.


Gør dit kontor mere indbydende | Gratis Nyheder\nGør dit kontor mere indbydende\nSkrevet af MGHA\t Skrevet den 13. jul 2016\nSom virksomhedsejer kan man godt nogle gange glemme de praktiske ting som at gøre sit kontor pænt i stand, når der kommer gæster, samt bare generelt at sørge for at omgivelserne er motiverende for medarbejderne. Det er utrolig vigtigt, at der er gode og inspirerende arbejdsforhold, hvis man vil holde på de gode medarbejdere. Men hvad kan man for eksempel gøre som virksomhedsejer? Det kan du få nogle råd til i denne artikel.\nMal noget spændende må væggene\nVæggene udgør en stor del af rummet, og derfor kan man udnytte dette til at male noget inspirerende, sjovt eller flot. Det kunne være nogle motiverende citater, et flot landskab eller måske en sjov figur. Er man ikke selv den skarpeste til at male, så er det en god idé at få en professionel maler ud. Er din virksomhed for eksempel lokaliseret i Aalborg, så kan det være en god idé at indhente flere tilbud på maler i Aalborg.\nSørg for at have forskellige aktiviteter, som dine medarbejdere kan hygge sig med i pauserne fra arbejdet. Det er både godt for motivation, glæden og så skaber det også noget sammenhold. Der er mange muligheder, og nogle af dem kunne eksempelvis være bordtennis, bordfodbold, stangtennis og så videre. Prøv at se, om du ikke kan finde en aktivitet, hvor man kan få rørt sig, da det øger produktiviteten og lykkeniveauet.\nDet er godt at arbejde i teams, og det er anbefalelsesværdigt at lave forskellige hjørner, hvor man medarbejderne kan sidde og arbejde. Det kan være lidt alternative positioner som en hængekøje, eller ganske almindelige sofaer og borde. Det er godt at få lidt afveksling og luftforandring, hvis man sidder ved et kontor det meste af dagen. Man kan også lave nogle arbejdspladser uden for, hvor man kan sidde uforstyrret, hvis vejret er godt.\nKunderne er online – er din virksomhed?\nPas på ryggen – brug af korrekt løfteudstyr i virksomheden


Torsdagsbilleder - Gredstedbro og Ribe - Jernbanehistorisk forum\nTorsdagsbilleder - Gredstedbro og Ribe\naf Holger Sørensen , Hedehusene, torsdag 17. juli, 2014, 17:06 (1894 dage siden)\nSkulle vi ikke ta´ et par billeder fra Tønderbanen?\nAlle billeder er fra d. 21/5-1973 og længe længe før nogen tænkte på\nomlagte godstog med tidl. østtyske russerdiesler...\nTidligere viste billeder fra Tønderbanen: Brøns, Skærbæk og Døstrup S\nFørst med et kik fra nord\nOg så et par stykker fra gadesiden\nVi starter med et kik fra Dagmarsgade - stilig ankomst til byens banegård\nNordenden af stationen med masser af aktivitet på læssevejen og ankommende tog fra nord\nTil sidst broen over Ribe Å umiddelbart syd for stationen - første sporskifte kan anes oppe på dæmningen.\nFint fotosted til dagens 232´ere... Men garanteret vokset til med grønt i dag?\nAlle fotos HBDS 19730521\naf Ribe.nu, fredag 18. juli, 2014, 11:44 (1893 dage siden) @ Holger Sørensen\nHej Holger, jeg har taget mig den frihed og gengive billeder på www.Ribe.nu.\nBillederne har allerede fået 15 Likes på Facebook og to følgehistorier.\nThomas Nielsen, Ribe.nu\naf Hans Christian Davidsen , Flensborg, mandag 07. marts, 2016, 15:20 (1295 dage siden) @ Holger Sørensen\nDet er nogle herlige fotos. Jeg er måske også lidt forudindtaget til at kunne sige dette, da jeg i min barndom tilbragte mange timer i Ribe og Gredstedbro, hvor min morfar, Hans Grøhn, var stationsmester.\nJeg undrede mig altid over, at han i telefonen sagde »Gredstedbro Hovedbanegård«, når der var et opkald fra andetsteds fra i DSB. Men det skulle han åbenbart sige, selv om dagens højdepunkter på »hovedbanegården« blot var krydsningen om eftermiddagen, hvor MOen på vigesporet kunne blive tvunget til at stå og pruste i hele 10-15 minutter,\nKan se, at der holder et par godsvogne på læssesporet i Gredstedbro på dine billeder. De kom i 1970erne med en lille Köf fra Ribe.\nDer var i øvrigt storke på pakhusets tag i Gredstedbro til omkring 1980, mener jeg. Hvert forår, når de var ankommet, kom fotografen fra Vestkysten og forevigede det trofaste par, der dengang endnu kunne finde noget at leve af i Kongeådalen.\nPissoiret mindes jeg til gengæld ikke med hverken vemod eller glæde. Det stank som ind i.... Det var nok bedst, som det endte - nemlig med nedrivning.\naf Steen Nielsen, mandag 07. marts, 2016, 22:26 (1295 dage siden) @ Hans Christian Davidsen\nPå sidste foto ses en nittet stålbro lige syd for Ribe Station. Findes den bro der stadig, eller er den udskiftet med en nyere ?\naf Niels Munch , mandag 07. marts, 2016, 22:51 (1295 dage siden) @ Steen Nielsen\nDen findes stadig og var med på renoveringsprogrammet i 2011: http://www.bane.dk/visArtikel.asp?artikelID=14021 .\naf Jens V, mandag 07. marts, 2016, 22:53 (1295 dage siden) @ Steen Nielsen\naf henning h087 , Ølby, mandag 07. marts, 2016, 23:00 (1295 dage siden) @ Jens V\nups - foto slettet igen\nHolger har været der\nmen så kan man jo vise sporplanen i 1950 - 1955 og udsnittet med broen\nhenning orlowicz h087 - h087@hotmail.dk, Rundremisen-forum/Rundremisen-arkiv - Stationsbyen + Mjkf-h087\naf Jens V, mandag 07. marts, 2016, 23:08 (1295 dage siden) @ Holger Sørensen\nJa, ikke så lidt grønnere... August 2015.\n47236 Indlæg i 6024 emner, 743 registrerede brugere, 57 brugere online (3 registrerede, 54 gæster)\nForumtid: 23/09 2019, 19:24 (Europe/Berlin)\nRailcare Danmark A/S


Fodboldministeriet: Italiensk for begyndere — Mediano\nHvad spiller ind, når en spiller præsterer flot hjemme, men ikke kan finde samme niveau i Europa? Kan Teglbrænderen redde Wolny i quiz’en? Og hvordan får en voldsom tackling fra Claudio Gentile bragt Klaus Berggreen i problemer? Fodboldministeriet har svarene.\nDer er ingen grund til at lægge skjul på, at denne uges Fodboldministeriet er en tynd omgang. Ingen af de tre brokkehoveder har tilsyneladende oplevet noget som helst i den forgangne uge. Eller har noget spændende på hjerte. Producer-Sture, Wolny og Landsholds-Lars får dog alligevel hutlet sig frem til ugens tema, der handler om, hvorfor flere spillere kan brænde en liga af og være blandt sit holds bedste hver eneste kamp, men når det kommer til at internationale opgaver er de usynlige. Hvad er det der gør, at nogen lader til at have så svært ved at tage det næste skridt? Og er det noget, man kan gøre noget ved?\nDer er for en gangs skyld håb for Wolny i quiz’en, da der denne gang igen er spørgsmål med fra lytterne. Men kan det opveje for de matchbolde danskfodbold.com igen serverer for Landsholds-Lars…? Uanset hvad er der efterhånden garanti for dårlig stemning.\nI Roulette-runden spilles der til fordel for en klub, der vil fortsætte med at gøre en forskel for familier med udfordringer, og så er Legende News på banen med en ny 80’er-perle fra Klaus Berggreens første tid i Pisa, hvor en nedslagtning fra selveste Claudio Gentile ender med at sende den danske midtbanespiller i problemer, så klubpræsidenten med livstidskarantæne endnu engang må træde i karakter.\nHusk at du hver mandag kan få Fodboldministeriet direkte ind på din telefon eller I-pad ved at ved at abonnere på podcasten i iTunes eller SoundCloud.\nFoto: Allsport UK /Allsport/Getty Images\nMar 24 Fodboldministeriet: Effektiv spilletid og en rasende Morten Olsen


Lønstatistik: Fin fremgang trods coronakrise - HK\nI 2020 tjente medlemmer af HK Privat 2 % mere i gennemsnit end i 2019. Det viser HK’s helt nye lønstatistik. Sammenholdt med prisstigningerne på kun 0,4 % i samme periode er den reelle lønfremgang på gennemsnitligt 1,6 %. Og det er pænt, mener formand for HK Privat, Simon Tøgern.\n- I kraft af den meget lave prisudvikling har stort set alle medlemmer opnået reallønsfremgang. Så I har fortsat en tilfredsstillende lønudvikling. Det er meget godt gået af jer, siger han.\n- Jeg havde ikke forestillet mig nogen stor lønudvikling under coronapandemien, for normalt hænger forbedret løn sammen med produktivitetsfremgang. Men tallene er udtryk for, at ikke alle dele af økonomien er lige hårdt ramt. Der er store branchemæssige forskydninger. Fx kører det meste af industrien derudaf, mens oplevelsesindustrien og alt, hvad der hedder hoteller og kursussteder, er hårdt ramt af nedlukningen.\nSe lønstigningerne i HK Privats største faggrupper\nSamme tendenser som altid\nSelv om en privatansat HK’er i snit tjente 35.789 kroner i 2020, så dækker beløbet over store forskelle både mellem faggrupper og inden for faggrupper. Fx tjener medlemmer, der arbejder med computer facility management, lige under 50.000 kroner i snit, mens tandklinikassistenter tjener knap 30.000.\n- Coronakrise eller ej, så vidner lønstatistikken om, at der er nogle tendenser, der bliver ved at være, som de plejer. Der er ikke noget nyt i, at fx laboranter og it-folk fører an, mens den grafiske branche klarer sig mindre godt. Brancherne klarer sig omtrent, som de plejer. Og vi kan se, at desto mere specialiseret du er, jo mere får du i løn - også inden for det samme fagområde. Fx er der flere penge i revisionscontrollerarbejde end i bogføring, siger Simon Tøgern.\nSimon Tøgern håber, at de af jer, der halter bagud, vil bruge lønstatistikken til at få jer et fortjent lønløft.\nLæs mere om lønforhandling under covid-19's hærgen\nTjek HK’s store lønstatistik\n(direkte link: http://www.hk.dk/aktuelt/nyheder/2021/03/17/loenstatistik-fin-fremgang-trods-coronakrise)


Havenyt.dk - Kommentarer til »Længe leve pausen!«\nKommentarer til »Længe leve pausen!«\nPå denne side finder du kommentarer til teksten Længe leve pausen! Hvis du vil skrive en ny kommentar, kan det være en god idé at læse teksten først.\nSkrevet af: Ingeborg Hansen, 27. december 2017 kl. 0.10\nKære forfatter af denne skønne tekst. Jeg blev så glad for at læse at det er fuldkommen legalt at blive træt af havearbejde hen i oktober måned. Naturen takker jo selv af for denne gang ved at hilse farvel med sine flotte efterårsfarver. I år synes jeg endda at den var længe om at finde ud af at skifte kulør og smide tøjet, men vi andre satte træsko og gummistøvler i vinterhi sammen med de rengjorte haveredskaber.\nHerligt med tid til andre kreative sysler, gode bøger og ikke mindst lydbøger i akkompagnement til strikkepindenes klirren. At se ud af vinduet og vide at der ikke er noget derude man burde gøre, men i stedet for kan glæde sig over den rummelighed der er i den bladløse have.\nJeg er sidst i halvfjerdserne og haven er mit fitnesscenter, men kors hvor er jeg glad, når græsslåmaskinen gøres ren og klar til næste forår. Det slår aldrig fejl at når græsset begynder at gro igen, genfinder jeg også glæden ved at slå de 800 kvadratmeter græstæppe.\nDe sidste mange år har jeg gjort en indsats for at gøre haven “ældrevenlig” og nu er jeg ved målet. Intet bart sted mere og ingen planter der trues af “flyttesyge” mere. Et 20 meter højt ædeltræ må nok lade livet næste år, fordi det skygger for tørreplads, men det må så også være finalen for store projekter.\nFor mange år siden opgav jeg køkkenhaven. Udbyttet stod ikke mål med indsatsen, måske også fordi den måtte konkurrere med interessen for vores sejlbåd. Havevejr er også sejlvejr.\nLige nu er det fint med en haverunde uden redskab. Alle så og plantebøtter er sendt på genbrug. Jeg orker ikke såning og flytning af planter fra vindueskarme bare fordi jeg plejer at så bestemte slags og sorter. Fremover vil jeg understøtte den lokale blomstergartner. Min mand tror ikke på mig, men nok er nok. Så jo, jeg nyder vinterpausen ... også med varmedunk, dyne og termokande + lydbog på sofaen på terassen.\nMange hilsner og tak for dit syn på vinterpausen\nSkrevet af: Karen Engsig-Karup, 27. december 2017 kl. 3.53\nTjaa, det er da meget rart at holde pause fra havearbejdet. Men november, december og januar er altså også grimme måneder at komme igennem for os, der lider af vinterdepressioner. Især i lyset af, hvor kølig og solfattig sidste sommer var. Så for mig kan det ikke blive lysere og varmere tidligt nok.\nSkrevet af: Ingeborg Hansen, 27. december 2017 kl. 10.11\nLige som sommertiden er grim for dem med pollenallergie, soleksem og andre allergier, som følger med sommeren, er det nok ikke lige det, der var tænkt på med artiklen “vinterpausen”. Selvfølgelig kan du ikke være tilfreds med en vinterpause, men den er der trods alt mulighed for at reparere på med kunstigt lys, hypnose og andet hokus pokus. Jeg er ikke terapeut, men jeg kan vende triste dage til gode dage ved at beskæftige mig med ting, der optager mig og ved bare at gå en rask tur i frisk luft..... uanset vejret. Jeg elsker vores skiftende danske vejr, som giver rum til spontanitet og uplanlagte aktiviteter både sommer og vinter.\nSkrevet af: Lars Holt, 27. december 2017 kl. 10.53\nHer er der kun pause i haven, når det er mørkt. Og jeg nyder da også, at jeg er nødt til at gå ind.\nDer er da noget at gøre i haven hele året - heldigvis mindre nu, hvor dagene er korte.\nMed en vinterdepression vil jeg da anbefale at finde på noget at gøre udendørs i alle de lyse sider.\n"Det kan ikke betale sig at dyrke sine egne grøntsager" er der nogen, der siger.\nHavearbejde er en hobby, og hobbyer skal jo ikke kunne betale sig - så er det jo et arbejde!\nJeg ser da også, at de grøntsager, jeg har i haven er billige i butikken, mens de, jeg ikke har, er dyre.\nMen jeg har først og fremmest glæden ved at få planterne til at gro, og siden at anvende dem i madlavningen. Jeg får motion, så jeg sparer udgifter til motionscenter, og jeg sparer tid, når jeg lige kan hente grøntsagerne i haven i stedet for at skulle helt ned i byen. Og så er de jo mere friske, de er økologiske, og der er i visse af grøntsagerne lidt rigelig med larver.\nI dag skal der graves lidt rodfrugter op til aftensmaden, der skal sættes to fuglekasser op, som jeg lavede i går, og der skal fældes et birketræ eller to.\nSå jeg må hellere se at komme ud i det gode vejr.\nSkrevet af: Alice Greifenstein, 27. december 2017 kl. 17.10\nSelvfølgelig er en pause i havesyslerne ok.\nNovember er bare træls vejrmæssigt set, fordi lyset forsvinder, og der som regel ikke er sne til at lyse op.\nHaven skal naturligvis ikke "betale" sig i kroner og ører, men i glæden ved arbejdet.\nNogle spiller golf - andre roder med jord, planter, høns og bier.\nVoksne leger også!\nOg glæde kan ikke gøres op i usselt mammon.\nMen 1140 mm regn (ofte ledsaget af stormende kuling) er en udfordring (som chefen plejer at kalde møgopgaver).\nHeldigvis bor vi på en bakke og med perfekt dræn i det meste af haven.\nSkønt, at årstiderne veksler! og så venter vi på den rigtige vinter (har bare haft 30 cm sne i et par uger, og den er desværre regnet væk)\nSkrevet af: Tom Andersen, 27. december 2017 kl. 18.06\nPausen er heldigvis snart slut og januar byder på indkøb og plantning af ingefær og i februar starter såningen og fuglene synger igen.\nSkønt bliver det!\nSkrevet af: Mogens Madsen -Den Gamle Gartner, 28. december 2017 kl. 9.34\nlortevejr - når man har vinterdepression og lungesygdom forbyder mig at komme ud under 10 grader\nSkrevet af: Ingeborg Hansen, 28. december 2017 kl. 10.07\nSom jeg tidligere skrev, er der jo utallige sygdomsrelaterede grunde til at man ikke bryder sig om de skiftende vejrlig i Danmark. JEG har forstået indlægget i den mere filosofiske ånd.\nHerregud, nogen kan ikke udholde sommerens varme og må blive indenfor, andre bliver vinterdepressive. (Hvornår opfandt man ordet vinterdepression i stedet for tristesse?) vore forfædre var huleboere, så vi burde slet ikke være til, hvis for megen mørke og kulde ..... osv.\nOk, der har været nogle, måske 10 vintermørke og triste dage, men man kan da gå udenfor i lyset hver dag. Vi har været ude og gå hver eneste dag siden 4. August, hvor min mand fik 2 nye hofter med 8 ugers mellemrum. Jeg har ikke bemærket andet end at det regnede mere nogle dage end andre, men uanset det, kvikker en gåtur gevaldigt op. Det kan jeg klart anbefale, vinterdepression eller ej.\nSkrevet af: Mogens Madsen -Den Gamle Gartner, 29. december 2017 kl. 8.58\ningeborg - jeg tror du skal læse noget om depressioner og medfølgende angstanfald inden du spiller alvidende -\njeg tager masser af lys men det hjælper kun lidt\nSkrevet af: Ingeborg Hansen, 29. december 2017 kl. 9.12\nHej Mogens. Jeg skriver at jeg ikke er terapeut. Det er jo ikke det samme som at jeg ikke har gjort mig klog på, hvad en vinterdepression eller for den slags skyld angstanfald er. Det har vi haft tæt inde på livet i vores familie.\nSom så ofte ender indlæg også i dette forum om noget helt andet end det emne eller indlæg det startede med, nemlig muligheden for at “slippe” for havearbejde, til fordel for andre interesser, betinget af de skiftende årstider.\nI GÅR VAR DER SOL OG MASSER AF LYS OG DET SAMME I DAG. JORDEN ER IKKE FROSSEN, SÅ MAN KUNNE GODT ARBEJDE I HAVEN NÅR VEJRET ARTER SIG SÅDAN.\nSkrevet af: Lars Holt, 29. december 2017 kl. 11.26\nHer er sol fra en klar, skyfri himmel.\nKlæd jer ordentlig på, og kom ud i det åbne (om det er haven , skoven eller stranden er ikke så afgørende).\nDet at gå en tur er at slappe af.\nMan skal ikke ligge på ryggen for at holde fri og have ferie!\nFerie (pause) er at have fred i sit hoved til at tænke på andet, end de daglige "pligter".\nDet er tid til at tænke på, hvordan pligt bliver ændret til lyst.\nNår man laver det, man har lyst til, har man pause, uanset om det er sommer eller vinter.\nSkrevet af: Ingeborg Hansen, 29. december 2017 kl. 13.48\nÅh, hvor rigtigt Lars Holt. bedre kunne det ikke skrives.\nSkrevet af: Mogens Madsen -Den Gamle Gartner, 30. december 2017 kl. 8.55\ngå tur - det forbyder mine lunger mig når temp. er under 10 grader - desværre\nNyt svar til emnet »Længe leve pausen!«\nHer er du: Forsiden > Forum > Kommentarer > Kommentarer til »Længe leve pausen!«


La Halle Bar à Vin - Restaurant og café | AOK\nRestaurant og café | 21/11/16\nLa Halle Bar à Vin\nTirsdag-Onsdag- Søndag 11:00-18:00\nTorsdag-fredag- lørdag 11:00-21:00\nNyd udsigten til Skuespilhuset, mens du snacker og drikker vin i Papirøens nye vandingshul.\nPapirøen bliver ved med at vokse.\nLige ved siden af det umådeligt populære Copenhagen Street Food åbnede tidligere i år den private kunsthal, Copenhagen Contemporary. Herinde er alt stort og højt. Ambitionerne er for eksempel høje. Rummene er kæmpestore. Og så har stedet fået sin egen vinbar - med plads til 200 gæster i den opvarmede hal.\nLæs også: Benvenuti: Kom med ind i Nordens første Eataly\nDen hedder La Halle Bar à Vin og serverer et dækkende udvalg af vine og bobler, bruschetta og lette anretninger samt sødt til kaffen. Her er ostebræt, charcuteriebræt eller en blanding af de to. Her er sardiner, blæksprutte i egen blæk, forskellige riletter samt sortfodsskine. En del af vinen bliver serveret på glas, og kan fås for 60-85 kr, mens flaskerne koster 240-750 kr.\n”La Halle Bar à Vin er et nyt sted, hvis man vil have en mere eksklusiv oplevelse på PapirØen. Vi oplever, at flere gerne vil besøge Copenhagen Street Food, men også søger en oplevelse med lidt mere service og eksklusivitet. Så her hos La Halle Bar à Vin får du lækre vine glas med stilk og rigtig bestik. Om vinteren har vi lagt vægt på nordisk indendørshygge med et godt glas rødvin, og om sommeren kan du observere det festlige liv på kajen med et glas kølig rosévin med udsigt til Skuespilhuset,” siger, restauratør Jesper Møller, der også er initiativtager til madmarkedet Copenhagen Street Food og som sammen med Dan Husted (Paté Paté, Biebendum, mfl.) samt deres partner Ruben Passer, har åbnet La Halle Bar á Vin.\nLæs også: Noma tager til Mexico for at lave mad over åben ild\nDe har indrettet vinbaren i skandinavisk stil med masser af lyst træ, dyreskind og en henvisning til deres street-food nabo med containersider i baren. Her er også et udvalg af special-øl eller gin&tonics samt Pastis, som man kan sippe til, mens man nyder udsigten over Københavns Havn.\nHvis man vil opleve den store vinbar, har man, ikke travlt, men dog et afgrænset tidsrum at operere i. Kunsthallen lukker ned igen i slutningen af 2017, og her sender La Halle Bar á Vin også deres sidste glas vin over desken.\nHvad: La Halle Bar à Vin\nHvor: PapirØen, Trangravsvej 10-12, 1436 København K


Gul blomstermix - 100 % naturprodukt - Foderhulen.dk\nForside / Blade og blomster / Gul blomstermix\nBestår af kamilleblomster, morgenfrueblomster og solsikkeblomster\nFuld af naturens egne sunde vitaminer og mineraler\nGul blomstermix antal\nEAN: N/A Varenummer (SKU): 2012303 Kategori: Blade og blomster Tags: blomster, gnaver, guf, natur\nFoderhulens Gul Blomstermix er et mix af tre forskellige blomster, der med alle deres respektive egenskaber udgør et sundt og nærende supplement til dyrenes kost. Blandingen består af kamilleblomst, morgenfrueblomst samt solsikkeblade.\nKamilleblomsten bidrager med antibakterielle ingredienser og essentielle æteriske olier. Morgenfrueblomsterne er en gammel lægeplante, som siges at være både bakterie-, virus- og svampehæmmende. Solsikkeblomsterne er rige på vitamin A, C, D og E og er desuden en naturlig kilde til planteprotein.\nGul blomstermix indeholder:\nBlomstermixen kan indgå i den daglige fodring af marsvin, kaniner og øvrige gnavere. Det er et 100 % naturprodukt, der udelukkende er nænsomt tørret. Derved er deres naturlige egenskaber, vitaminer og mineraler bevaret bedst muligt.\nVær den første til at anmelde “Gul blomstermix” Annuller svar\nFra: DKK 36,00 DKK 32,40 Vælg muligheder


Succes i fodboldturnering | OestvendsysselAvis.dk\nDet dygtige drengehold fra Dronninglund Skole er klar til tredje runde i DBU Skolepokalen. Privatfoto\nPigerne fra Dronninglund Skole er også videre i DBU Skolepokalen. Privatfoto privatfoto\nD. 30 september 2019 - kl 15:35\nSucces i fodboldturnering\nDronninglund Skoles pige- og drengehold videre i landsdækkende fodboldturnering\nDRONNINGLUND: Dronninglund Skole er efter nogle år uden skolefodbold tilbage i den fornemme turnering. Både drengene og pigerne kvalificerede sig til anden runde i turneringen efter første stævne på hjemmebane. Pigerne skulle derfor i sidste uge en tur til Gistrup, hvor de skulle møde V. Mariendal, Gandrup og Gistrup.\nI første kamp mod V. Mariendal Skole kom holdet dårligt fra start, og efter få minutters spil fik V. Mariendal straffespark. Dronninglunds keeper, Lisbeth Jensen, snuppede dygtigt straffesparket, hvorefter holdet kom godt tilbage i kampen og kom foran 2-0 på mål af Marie Krogh og Laura Olsen. I anden halvleg vendte kampen, og V. Mariendal lavede to mål, så slutresultatet blev 2-2.\nAnden kamp mod Gandrup var en meget tæt kamp, men Marie Krogh scorede et flot mål til 1-0, og da der ikke blev scoret yderligere, blev det også slutresultatet.\nI sidste kamp mod Gistrup Skole bragte Dronninglund sig foran på mål af Kirstine Kjellingbro, men kort før pausen fik Gistrup udlignet og kampen sluttede 1-1. Med i alt 5 point blev pigerne fra Dronninglund puljevindere og går dermed videre til kredsfinalen.\nOgså drengene klarede sig flot. Den første kamp var mod Vester Mariendal Skole fra Aalborg, og det blev en meget lige kamp, som sluttede 0-0. Den anden kamp mod Hals blev straks mere livlig. Efter kun få minutters spil scorede Lasse Folden til 1-0 for Dronninglund. Hals fik udlignet til 1-1 i de sidste sekunder af første halvleg. Så var man lige vidt, men efter pausen stod der Dronninglund på alt, og det blev til to mål scoret af Sebastian Dam Andersen med assist fra Lasse Folden på hjørnespark og af Mikkel Lindholm Olesen med assist fra Peter Borregaard.\nDen tredje og sidste kamp blev afgørende. Dronninglund Skole skulle have mindst uafgjort mod Vester Hassing for at være sikker på at gå videre i turneringen. Det blev til en sikker 3-0 sejr, hvor målene blev scoret af Lasse Folden, der nettede to gang, og Kristian Brag med et mål. Jonas Dalgaard og Lasse Folden blev noteret for assist.\nDermed er også drengene fra Dronninglund Skole i kredsfinalen, hvor de ligesom pigerne skal i kamp mod Frejlev Skole fredag 25. oktober om formiddagen på hjemmebane.


Indkøb via nettet bliver kun mere populært - Dykkerudstyr til scuba og snorkling\nStørstedelen af internet virksomheder udlover nu om dage diverse forskellige leveringsmåder. Det mest populære er i vore dage at få leveret til et afhentningssted, fordi det så giver dig god fleksibilitet til at kunne afhente de nyindkøbte produkter når det passer dig bedst. Muligheden er altså meget enkel, samt endda ligeledes den mest prisbevidste fragtform.\nDu burde tillige prøve at bestille produkterne til levering hjem til hvor du bor eller til adressen hvor du arbejder. Den viser sig i mange tilfælde en tand dyrere, men også super ukompliceret. Den mest betalelige løsning til levering er uden tvivl selv at hente varerne, men den løsning betinges af at du lever med kort afstand til online firmaets bopæl.\nAntal dages levering er naturligvis ualmindeligt central om du har behov for pakken med det samme, og herved er det helt væsentligt at man undersøger den estimerede leveringstid ved det pågældende produkt.\nTemmelig mange internet shops reklamerer med muligheden for dag-til-dag levering på utallige produkter, der dog beroer på at bestillingen køres igennem tidligere end et nøjagtigt klokkeslæt, med det formål at de højst sandsynligt kan nå at få de nye varer ekspederet forinden lagerpersonalet tager hjem.\nEnkelte online firmaer frembyder portofri levering, men i mange tilfælde er det under betingelse af at der købes for et bestemt beløb. Ellers burde man overveje den mest letkøbte leveringsmodel, der typisk – uafhængig om man er i Vejle, Kalundborg eller Gilleleje – vil blive at få dem til at køre varerne til et afhentningssted.\nDet er klogt at du studerer online shoppens vurderinger\nDet er jo super gnidningsløst for almindelige dødelige at sammenligne priser (via fx PriceRunner) i blandt diverse internet webshops og for det har flertallet af netshops været tvunget til at trykke udsalgspriserne på specielt deres bedst i test produkter – til børn og babyer, og samtidig også til herrer og damer – en hel del, og endda nogle gange love fri fragt.\nMen det kan ikke desto mindre vise sig nyttigt at efterprøve visse firmaer på nettet efter rabat forud for at du gennemfører dit køb, således at du er sikker på at modtage den mest betalelige pris.\nDu skal blot være klar over, at ifald en e-butik udbyder en vare til salg for en salgspris der kan ses som kolossalt billig, er det tit være en indikation på en uærlig internet webshop. Shopping med kort er på den anden side dækket ind under Indsigelsesordningen, hvilket dækker kunden imod uægte online webshops.\nForud for at folk shopper hos en butik bør de principielt gøre sig bekendt med indholdet af webshoppens forretningsbetingelser, men det er naturligvis et omfattende arbejde.\nEt alternativt forslag kan derfor være at kontrollere hvorvidt internet forhandleren er medlem af e-mærket, fordi det kan være en indikator for at webshoppen føjer de danske love, tillige med at internet shoppen lejlighedsvis revideres af fagfolk som har nøje kendskab til retningslinjerne. Dette er desuden en god anledning til at få assistance, hvis du udsættes for problemstillinger med dit køb. Klik her og læs mere.\nHerudover kan det anbefales at du er påpasselig med de mest aktuelle retningslinjer der kan have indflydelse på transaktionen, som for eksempel hvilken byttepolitik internet forretningen tilsikrer. Derfor er det også relevant, at man til enhver tid bevarer ens kvittering, så man senere kan bekræfte sin shopping, uden hensyn til om man søger produkter til en mand eller kvinde.\nTrustpilot giver dig evigt udmærkede chancer for at gøre dig bekendt med flere nuværende forbrugeres iagttagelser og på grund af dette slår vi et slag for, at du sonderer webbutikkens ratings forinden du bestiller.\nFacebook indebærer ydermere fuldstændig troværdige muligheder for at få et kig ind i internet virksomhedens kundefokus. Her ser vi mange e-forhandlere som tilbyder folk at tilkendegive en anmeldelse af deres køb, hvilket lige så vel burde bruges til afvejning af hvor glade kunderne er.\nVores hjemmeside finansieres af reklameindtægter. Vi har tætte samarbejder med en hel del e-butikker derved at vi publicerer firmaernes tilbud, og modtager honorar når den besøgende vi sender videre gennemfører et køb.


Dræb ikke enhjørningerne • KOLLEKTIONEN\nDræb ikke enhjørningerne\nUddrag fra Tim Flach’s Endangered fotografisamling\nDet er en interessant tanke at Tim Flachs fotografier ofte hviler på: Hvordan at vi mennesker sætter vores præg på dyrenes velvære. I hans nyeste fotografi bog kommer perspektivet lidt fra den anden vinkel: Hvilket præg sætter dyrenes eksistens på menneskets eksistens, og hvad med når de ikke er der længere?\nHvad med når vi en dag er alene?\nDet er muligvis at drage en for bredtfavnende konklusion på hans værk. Men det er en tankesættende visuel bog, i hvert fald for ét individ, og spørgsmålene den leder til, syntes at være værd at stille. Endangered – som titlen meget passende hedder – er resultatet af en ekstraordinær flerårig fotografisk dokumentation af de plante- og dyrearter der risikerer en dag at uddø, som resultat af en hybris-ledt begærlighedsdestruering af vores verden. Vores fejlagtige forsøg på at gøre bedre, hvad allerede var godt. En proces der begyndte ved agerbrugsrevolution og accelererede for ca. 200 år siden, ved begyndelsen af den industrielle revolution og som nu har ledt til – sagt pænt – de klimaforandringer vi har idag.\nLad os håbe den næste revolution, den vi er i gang med nu, tager os ned ad en anden sti. Det skulle menes at utopia stadig har en chance. Lad os håbe på det bedste, men forvente det værste, som det nu ofte bliver sagt i militæret.\nPå mange måder har krig og eksistens danset side om side i en del tid, men mange ting tyder – på trods af den nuværende situation – at det er en vals, der er ved at nå sin konklusion. Lars Von Trier’s Melancholia er et bud på hvordan denne konklusion ville udtrykke sig, men ligeså er Spike Jonze’s Her. Der er mange muligheder, og hvad vi gør i dag, påvirker hvad der sker i morgen. Så muligvis ville det være vist at ignore rådet der lyder at du skal leve din dag som var det den sidste.\nMåske er det bedre at leve din dag som var det din første. Måske på den måde kan DEN GRØNNE GRØN krystallisere.\nFra omfattende savanner til frodige grønne skove, imponerende polarhave og fabelagtige undervandsverdener fyldt med koralrev i en myriade af farver, tager Tim Flach’s fotografier dig på en rejse igennem vores verdens almægtige gyldenhed, og tvinger dig til både at huske og reflektere over diversiteten skønhed og den mulige dybe homogene ensomhed som ville blive vækket hvis man ignorerede – hvilket kan være nemt i dagligdagens kaos – emnet om vores allesammens truede dyr- og økosystemer.\nTim Flach’s stærke visuelle vidunder af en bog præsenterer et alsidigt array af væsener og organismer (de er vel også væsener?), som spænder fra den sjældne Saiga Antilope ved det Kaspiske hav, der bliver jagtet og dræbt for dens skønhed (dens gevir). Betonjungle tigre i Indiens slumkvarterer der bliver dræbt for deres levre, som siges at skulle give styrke; eller i Kina hvor det sorte marked for tigerknogler er markant og foruroligende.\nEt kæmpe spektrum af grusomheder kan lokaliseres, men billeder har det med at fortælle mere end ord, så derfor syntes vi bare at du skal se vores fotografiuddrag fra Tim Flachs Endangered bog, og reflektere over skønheden i de ofre vi har kastet på vores udviklingens alter.\nHvis du ønsker at se alle fotografierne og syntes at Tim Flach fortjener en øl eller 2 for sit arbejde (hvilke han absolut gør!), så kan du købe hans fantastiske bog på hans hjemmeside her:


Fotograf i Blære ⇒ Få 3 gratis og uforpligtende tilbud. Klik her!\nFotograf Blære, Få op til 3 tilbud nu\nSkal du bruge en fotograf i Blære? Så kan der være rigtig mange penge og meget tid at spare. Vi er nemlig gået sammen med et dygtigt firma, hvor du kan indhente op til 3 gratis og uforpligtende tilbud på en billig fotograf i Blære. Det er let og hurtigt, og det behøver ikke at tage mere end 5-7 minutter for dig at beskrive din opgave. Du kan her på siden læse lidt mere om, hvordan du gør, og hvorfor det kan være en god idé.\nSådan indhenter du tilbud på fotograf i Blære\nNår du skal indhente tilbud på en fotograf i Blære, skal du først og fremmest klikke dig videre til vores samarbejdspartners hjemmeside. Dette kan du gøre via knappen i toppen af denne side. Her skal du beskrive din opgave så detaljeret som muligt. Det skal du gøre, så de dygtige fotografer Blære kan komme med et så konkret tilbud til dig, uanset om du skal have taget billeder til brylluppet, fødselsdagen eller blot ønsker et portrætfoto. Når du har beskrevet din opgave, vil du inden for kort tid modtage dine tilbud, hvor du har fuld frihed til at vælge, hvilke tilbud på fotograf i Blære, du ønsker at gøre brug af. Husk det er ganske gratis og uforpligtende, så ønsker du ikke at gøre brug af nogle af dem, kan du blot kassere dem.\nFor mange kan det virke uoverskueligt og meget uigennemsigtigt at hyre en fotograf i Blære. Der kan være mange gode om buddet, og det kan være svært helt at aflæse de forskellige tilbud. Her vil du modtage tilbud fra billige fotografer nær Blære, der kan hjælpe dig med at tage gode billeder til din begivenhed. Såfremt du har spørgsmål til nogle af serviceydelserne, så er du altid meget velkommen til at tage fat i vores samarbejdspartner, da de kan svare konkret på din spørgsmål.


Feriebolig, Mont-Dol, FR: Feriehuse m.m. | Vrbo\nMont-Dol – find den bedste feriebolig\nTypisk bretonsk hus i bugten Mont Saint Michel (Saint Malo)\nEnebolig med have og terrasse nær havet\nCharmerende landsted i en stor have\n1 værelses overnatning i Mont-Dol\nNyd et ophold i imødekommende Mont-Dol\nBjergene og andre udendørs omgivelser skaber en indbydende atmosfære i Mont-Dol. Denne imødekommende by har mange særlige attraktioner. St. Malo-kastellet og Mont Saint-Michel Kloster er blot et par af de mest populære seværdigheder i området. Hvorfor ikke overveje en feriebolig til din familieferie, dit romantiske ophold eller din tur med vennerne? Mange ferieboliger har både fuldt udstyret køkken og vaskemuligheder.\nOplevelser og attraktioner i og omkring Mont-Dol\nVil du finde oplevelser under dit ophold? Selvom det kan være fristende at blive i din hyggelige feriebolig hele dagen, så tag et smut ud, og udforsk alt, der gør Mont-Dol til et skønt rejsemål. Her er nogle af de mest populære attraktioner, som ligger højst 50 km fra byens centum:\nDes Ormes Golfklub (9,3 km)\nCobac Park (15,8 km)\nGrand Aquarium (18,2 km)\nTremereuc Golfklub (22,4 km)\nOplev de naturskønne seværdigheder i Mont-Dol\nUanset om du er på jagt efter eventyr eller bare vil bruge lidt tid på at nyde omgivelserne, er Mont-Dol et fantastisk sted at nyde den smukke natur. Her er nogle få af områdets mest utrolige naturlige seværdigheder, som alle ligger mindre en 50 km fra byens centrum:\nMont Dol (0,8 km)\nMont Saint-Michel Bugt (12,1 km)\nPointe du Grouin (16,8 km)\nGrande Plage (20,3 km)\nSillon Strand (21,1 km)\nSt. Malo Strand (21,7 km)\nKom omkring i Mont-Dol\nFlyv til Dinard (DNR-Dinard - Pleurtuit - Saint-Malo), som er den nærmeste lufthavn og som ligger 23,4 km fra byens centrum.\nHvor skal jeg overnatte nær Mont-Dol, FR?\nVores annoncer i 2020 tilbyder et stort udvalg af 685 ferieboliger nær Mont-Dol. Fra 386 Feriehuse til 120 Ferielejligheder – du kan finde unikke ferieboliger til et uforglemmeligt ophold med familie og venner. På Vrbo finder du det bedste sted at overnatte nær Mont-Dol på en længere ferie eller et hyggeligt weekendophold.\nHvilket område er bedst at overnatte i, når jeg rejser til Mont-Dol?\nUanset om du rejser på egen hånd eller med familie og venner, får du her en oversigt over de områder med det største udvalg af ferieboliger til en længere ferie eller et weekendophold i Mont-Dol:\nHvad er de mest populære seværdigheder at overnatte i nærheden af på en rejse til Mont-Dol?\nVrbo tilbyder en lang række ferieboliger i nærheden af spændende seværdigheder i Mont-Dol. De mest populære seværdigheder, som Vrbos feriegæster overnatter i nærheden af, er:\nMont Dol: 2.875 feriehuse\nDinan Station: 2.836 feriehuse\nDer er også en lang række andre seværdigheder i Mont-Dol, som du kan finde en feriebolig i nærheden af på Vrbo. Brug søgefeltet for at se udvalget af ledige ferieboliger i nærheden af din foretrukne seværdighed.\nKan jeg leje Feriehuse i Mont-Dol?\nJa, selvfølgelig. Vrbo tilbyder 386 Feriehuse i Mont-Dol. Blandt andre populære typer af ferieboliger i Mont-Dol finder du:\nKan jeg finde en feriebolig med pool i Mont-Dol?\nJa, du kan vælge din foretrukne feriebolig med pool blandt vores 87 ferieboliger med pool i Mont-Dol. Brug søgefeltet for at se udvalget af ledige ferieboliger.\nUdforsk destinationer i området omkring Mont-Dol


Sigma Rox 12.0 - Cykelcomputer med GPS, Farveskærm og navigation\nSigma her netop lanceret deres helt nye cykelcomputer - Sigma Rox 12.0. En nytænkende cykel GPS, med farveskærm og fuld navigation. Kan Sigma blande sig i toppen af cykelcomputere sammen med mærker som Garmin og Wahoo?\nVores vurdering af Sigma Rox 12.0\nGarmin har siden lanceringen af Garmin Edge 1000 i 2014 siddet solidt på toppen af GPS markedet inden for cykelcomputere. Edge 1000 har længe været flagskibet inden for GPS enheder, og til daglig tracking af cykelture. Tidligere på året lancerede Garmin deres Edge 1030, som indtil nu har set ud til at være den nye nr. 1. Men nu blander Sigma sig, med deres Sigma Rox 12.0 i kampen om den ultimative cykelcomputer.\nSigma er ingen nybegynder inden for cykelcomputere. faktisk var Sigma de første med en elektronisk cykelcomputer helt tilbage i 1982. Senere omkring 1988 kom de første Sigma BC modeller, som stadig sælges i dag, dog i nye opdaterede udgaver. Omkring 2005 kom BC modellen første gang, som trådløs version.\ni 2013 lancerede de Rox 10.0, som var deres første cykelcomputer med GPS. Indtil nu har Sigma placeret sig i markedet for simple og prisbillige cykelcomputere med og uden GPS, men med lanceringen af Sigma Rox 12.0 her i 2018 viser de at de gerne vil konkurrere med topmodellerne fra blandt andet Garmin.\nLæs mere på sigmasport.com\nSigma Rox 12.0 #iamaroxstar\nPris: kr. 2.899,- (Bundle: 3.479,-) Opdateret d. 14-06-2018 / Kilde: Cykelpartner.dk\nTest af Rox 12.0\nVi er i gang med at teste Sigma Rox 12.0, og her vil vi løbende opdatere efterhånden som testen skrider frem.\nSilikone cover i 3 farver\nRox 12.0 minder størrelses mæssigt meget om Garmin 1030. med en vægt på 125 gram er den kun 2 gram tungere en Garmin 1030 (123 gram). Den fås i 2 farver (hvid og grå), men det er dog kun sidepanelerne der skifter farve. Du kan selvfølgelig tilkøbe et silikone cover, og de fås i grøn, orange og blå. Vi undrer os dog over at det ikke fås i sort?\nRox 12.0 har naturligvis farveskærm med touch, men udover det er der knapper oven på (nederst), samt på siderne. oven på er der start, stop og home button. På siderne sidder der 1 knap i hver side, som bruges til at bladre i menuen med. Som oftest vil man nok bruge touchskærmen, men kunne godt forestille mig at det i farten, vil være nemmere at bruge knapperne, til at skifte mellem de forskellige visninger.\nSkærmen har “raindrop detection” som man kender fra Garmin. Så skærmen låser i tilfælde af regn, og lyset i skærmen virker både ved høj sol, og svagt lys, og lysstyrken kan justeres manuelt, eller sættes til “auto”, og så kan den selv styre lyset.\nSoftwaren i Rox 12 er Android, som de fleste nok kender fra mobiltelefoner. Dette ses også tydeligt i måden interfacet fungere, da det på mange måder minder om måden man bruger en smartphone. På trods af den store farveskærm er den opgivet til 16 timers batteritid. Der er 8 GB intern hukommelse, og mulighed for at indsætte ekstra microSD på op til 128 GB.\nNetop størrelsen på enheden var noget at det første vi fik kommentarer på. Størrelses mæssig er den på størrelse med Garmin’s 1030, som mange nok også vil betegne som en stor enhed. Men man skal gøre op med sig selv hvad man skal bruge den til. Er man ikke typen der kigger på computeren før man kommer hjem, er det nok “overkill” ned en Rox 12 eller lignende. Bruger man den der i mod ofte undervejs, til f.eks. navigation, så er det ret praktisk med en stor skærm.\nSigma Rox gør brug af OSM* kort og kommer præinstalleret med 20 europæiske byer, men du kan gratis tilføje de kort du har brug for.\nOSM (Open Street Map) er et opensource fællesskab, som udvikler gratis kortdata, som vi kender det fra f.eks. Google Maps. Læs mere om OSM på www.openstreetmap.org/about\nRox 12 understøttes både af GPS og Glonass, hvilket giver en hurtigere og præcis GPS funktion. Faktisk er selve kortfunktionen noget af det der virkelig fanger vores interesse, og et sted hvor den skiller sig positivt ud i forhold til konkurrenterne. Rox har udover GPS også indbygget 3-akset kompas, så den kender din retning, selv når du holder stille, også indbygget automatisk kalibrering af barometer, så den giver et meget præcist billede af din højdemeter.\nRox 12 har fuld navigation, som man kender det fra en GPS. Du kan indtaste en adresse, eller du kan klikke et sted på kortet, og Sigma Rox 12 vil automatisk guide dig den korteste, letteste eller hurtigste vej. Du kan endda tegne en rute på kortet, direkte på enheden, og så vil den navigere dig rundt på ruten.\nSigma har lavet en fuld funktionsdygtig cykel GPS, som kan alt det en moderne cykelcomputer skal kunne, bortset fra en ting – Smartphone integration? Man kan sagtens undvære det, men jeg undrer mig over at Sigma laver en cykelcomputer baseret på Android, med Blutooth, og så ikke laver så den kan forbinde til en smartphone, så den kan vise sms og opkald direkte på displayet.\nNetop Android vil nogle nok fremhæve som en stor fordel, og det kører også super godt. Touchskærmen er tilpas følsom, og det hele reagerer hurtigt. Ulempen kan så være at hvis du tidligere har brugt Garmin, og gerne vil fortsætte med Garmin Connect, så skal du manuelt uploade dine træninger direkte.\nMed Rox 12.0 får du en lækker cykelcomputer, til en fornuftig pris, og netop prisen er en af de gode argumenter for at købe Rox 12. Så vores konklusion er at Rox 12 er bedste køb til prisen, men skulle vi vælge frit fra hylden, uden at tænk pris og budget, så ville vi vælge en Garmin 1030.\nKan købes til kr. 2.999,- hos bl.a. Cykelpartner.dk\nKompatibel med bl.a. Garmin mounts\nSynkronisering direkte til Strava\nIngen smartphone integration\nIngen synkronisering med Garmin Connect\nVideo – Navigation på Sigma Rox 12.0\n16. juni 2018 kl. 09:55\nSå er der seriøs konkurrence til Garmin nu, den her Rox 12 er jo vildt fed og bare det den kører android ændrer jo alt.\nJa, der er helt sikkert nogle Android fans, der vil sætte stor pris på Rox 12.\n2 Sigma Rox 12.0 #iamaroxstar\n2.1 Hurtige fakta:\n3 Test af Rox 12.0\n6 Navigation og GPS\n7.3 Video – Navigation på Sigma Rox 12.0\nTest: Best Grip – “Gør det selv” pigdæk til MTB


Randers HK-guld skæpper i klubkassen | Randers HK | amtsavisen.dk\nPubliceret 01. januar 2017 kl. 20:31\nRanders HK vinder Santander Cup Finale 27-21 over FC Midtjylland. Randers HK's cheftræner Ryan Zinglersen bliver fejret med champagne. Foto: Bo Amstrup/Scanpix\nPokalsejren over FC Midtjylland giver Randers HK i omegnen af 300.000 kroner. Det er dog ikke pengene, men snarere præstationen i finalen, som får bestyrelsesformand Peter Møller-Lassen til at se lysere på fremtiden. Klassespillere som Gitte Anders\nRanders: Peter Møller-Lassen har prøvet lidt af hvert i sin tid i Randers HK. EHF Cup-titel, DM-guld og Champions League-kampe mod nogle af de største hold i Europa.\nAlligevel måtte den erfarne bestyrelsesformand vandre hvileløst til og fra sin plads på tribunen i fredagens pokalfinale mellem Randers HK og FC Midtjylland. For selv om Randers HK var i kontrol i store dele af kampen og leverede den bedste præstation i flere år, følte Peter Møller-Lassen sig på ingen måde sikker på sejren.\n- Jeg kunne simpelthen ikke se hele kampen. Jeg var nødt til at gå i fem-ti minutter, lyder det med et grin og en rusten stemme fra Peter Møller-Lassen, der ikke lader nogen tvivl om, at både klubbens første triumf i pokalturneringen og indgangen til 2017 er blevet fejret med manér.\n- Det kom fuldstændig bag på mig, at vi endte med at stå med pokaltrofæet. Det må jeg indrømme. Når man kigger tilbage på semifinalen mod TTH Holstebro, så lignede det jo vores sæson i ligaen i en nøddeskal. Vi er foran med fem mål, men ender så alligevel med at skulle ud i to gange forlænget spilletid, og da jeg så ser, at FC Midtjylland smadrer Viborg i den anden semifinale, frygtede jeg ærlig talt, at vi ville blive savet over i finalen. Men i stedet fik vi at se, hvilket fantastisk topniveau holdet har, når de spiller på alle klarinetter, siger Peter Møller-Lassen.\nZinglersen satser på ligaen\nFarlige for alle hold\nPokaltitlen kommer til at skæppe godt i klubkassen.\nRanders HK indkasserer 175.000 kroner i præmiecheck for finalesejren, og dertil kommer, at klubben får en femtedel af overskuddet fra Final 4-stævnet. Det betyder, at Randers HK kan se frem til en indtægt på omkring 300.000 kroner på deltagelsen i pokalturneringen.\n- Det er et fantastisk tiltag for kvindehåndbolden, at der nu er kommet penge i at deltage i pokalturneringen. Men jeg vil nu alligevel sige, at økonomien er sekundær i den her triumf. Det er langt vigtigere, at vi har fået vist, at vi stadig er en klub, man skal regne med i toppen af dansk håndbold. Vi har i et par sæsoner været den bløde mellemvare i ligaen, men som vi spillede i pokalfinalen, tror jeg ikke, at der er nogle hold, der er trygge ved at skulle spille mod os i foråret.\n- Samtidig er vi allerede nu kvalificeret til Europa i næste sæson. Det giver lige selvforståelsen i klubben et nøk opad, og jeg håber også, at vi kan profitere af pokalsejren i de samtaler, vi har med vores store sponsorer i øjeblikket om at hæve spillerbudgettet til næste sæson, siger Peter Møller-Lassen.\nCirkusheste dufter savsmuld\nRanders HK har igennem de seneste sæsoner slidt med at finde de spillere, som kan leve op til fortidens stjerner og store resultater.\nMen Final 4-stævnet viste, at der stadig er liv i cirkusheste som Camilla Dalby og Gitte Andersen, mens også Mie Højlund, Maria Fisker, Mari Molid, Kathrine Heindahl og Cecilie Greve viste det niveau, som er krævet for at spille i den blå Randers HK-trøje.\n- Det er tydeligt, at selv en Camilla Dalby på halv kraft har stor betydning. Med sin blotte tilstedeværelse trækker hun noget opmærksomhed, som giver plads til Mie Højlund og Mari Molid, og så var det jo også Dalby, som afgjorde det for os i den forlængede spilletid i semfinalen.\n- Men vi ser også, at både Gitte Andersen og Maria Fisker begynder at ramme topformen, og når de gør det, har vi to af de bedste fløje i Danmark. I målet var Cecilie Greve nærmest synonymet på vores sæson. Målvogterne har ikke ramt det niveau, vi havde håbet i efteråret, men ved Final 4 stod Greve jo sublimt, og forsvarsspillet i finalen var det bedste, jeg har set, siden vi vandt DM-finalen i 2012. Forhåbentlig giver det et rygstød til, at vi kan finde et mere stabilt niveau i anden sæsonhalvdel, siger Peter Møller-Lassen.\nRanders HK udskyder trænerpræsentation\nDalby kan ikke sammenligne titler


0-9 - Potterager.com | Side 2\n1921 NSWRFL sæson\nNikolaj Rasmussen December 30, 2016 0 53\n1921 New South Wales Rugby League Premiership var den fjortende sæson af Australiens første rugby league fodboldklub konkurrence, som var baseret i Sydney. Ni hold fra hele byen anfægtede sæsonen, med North Sydney blive kronet præmiere i ...\n2 / 21. bataljon\nViggo Tobin December 30, 2016 0 52\nDen 2 / 21. bataljon var en infanteri bataljon af den australske hær. Hævet til tjeneste under Anden Verdenskrig som en del af Anden australske kejserlige Force blev det dannet den 11. juli 1940 Trawool i det centrale Victoria som en del af den ...\n2000 Camp David-topmødet\nZoe Hansen December 29, 2016 0 83\nCamp David-topmødet 2000 var et topmøde i Camp David mellem USA præsident Bill Clinton, den israelske premierminister Ehud Barak, og den palæstinensiske Myndighed formand Yasser Arafat. Topmødet fandt sted mellem 11. og 25. juli 2000 og var ...\nMajbritt Troelsgaard December 29, 2016 0 60\n1740 Broadway er en 26-etagers bygning i Midtown Manhattan i New York City, som er ejet af Vornado Realty Trust. Beliggende på den østlige side af Broadway mellem 55th og 56. Streets, den deler en trapez-formet by blok med Park Central ...\nJuliane Engelstoft December 29, 2016 0 55\nDen 41. National Hockey League All-Star Game blev afholdt i Mellon Arena i Pittsburgh, hjem til Pittsburgh Penguins, den 21. januar 1990. Spillet oplevede holdet af alle-stjerner fra Wales konferencen nederlag konferencens Campbell alle-stjerner ...


Valgfag på Rønde Efterskole - Rønde Efterskole\nPå Rønde Efterskole er der masser af muligheder for at udfolde sig bogligt, fysisk og kreativt. Udover de obligatoriske linjefag har vi et stort udvalg af spændende valgfag.\nValgfag tilbydes hele året og bortset fra Cambridge IGCSE Engelsk og Klubbadminton er der mulighed for omvalg hvert ⅓ år.\nCrossfit – ude\nUndervisningen består af sjove lege, træningsøvelser og alternative spil samt kamptræning. Tilbud om deltagelse i stævner primært mod andre efterskoler.\nBadmintonnørd er et ekstra tilbud for dem, som gerne vil gå helt i detaljen i tekniktræningen.\nBåde i den kendte teknik, men måske også for selv at finde på kreative løsninger, som ingen andre har gjort. Badmintonnørd er for alle uanset niveau. Badmintonnørd kan trænes i forlængelse af almindelig træning, da det ikke er fysisk krævende.\nDet kræver god fysik at blive en bedre badmintonspiller. Derfor er det vigtigt at kunne styrketræne på den rigtige måde. Det lærer du i valgfaget. Målet er at styrke din fysik og sikre, at du kan selvtræne i fritiden med dine kammerater.\nHar du lyst til at spille sammen med andre, så har du muligheden her. Det er fint, hvis du kan spille lidt i forvejen, men det er ikke en forudsætning. Der er gode muligheder for både at prøve instrumenterne og prøve at synge i mikrofon. Vi spiller fortrinsvist kopinumre i forskellige stilarter (rock, pop, funk, soul).\nI basketball vil du opleve både speed og fysisk udfordring. Det handler om samarbejde og samspil, og du vil se eksempler på, hvordan dette bedst udføres på banen. Du kan deltage på holdet uanset niveau og køn. Glæden ved spillet er en drivkraft i sig selv. I årets løb deltager vi i en skoleturnering og i kampe mod hold fra andre efterskoler.\nI billedkunst lægger vi vægt på 2-dimensionelt og 3-dimensionelt arbejde. Her er faget, som handler om at se! Ved hjælp af forskellige materialer og teknikker fra billedkunstens verden får du mulighed for at omsætte det, du ser, til dine egne billeder – med din egen opfattelse af verden omkring dig. At male med store bevægelser på store lærreder med akrylmaling, at tegne detaljer med blyant eller kul, at skabe og bygge op i ler, at arbejde med installationskunst er dele af undervisningen.\nValgfaget vil højne dit faglige niveau og forberede dig til at gå til IGCSE-eksamen. Du kan læse mere om Cambridge IGCSE engelsk her.\nMed udgangspunkt i vores udendørs fitnessfaciliteter og naturen omkring skolen vil du få trænet hele kroppen. Du er selvfølgelig glad for at være fysisk aktiv, og du vil også gerne prøve at presse din krop for at undersøge, hvad du kan holde til på en forsvarlig måde.\nVi håber, at du med valgfaget får glæde og fornøjelse af at bruge din krop.\nDancefit er en sjov måde at være aktiv på, hvis du har lyst til at bevæge dig til god musik og få sved på panden. Til Dancefit kommer vi forbi flere genrer; Funk/street, aerobic, salsa og dine egne selvlavede koreografier og meget andet. Dancefit er også en god mulighed for at øge din kropsbevidsthed, din koordineringsevne og din smidighed. Det gør ikke noget, du er nybegynder – vi starter altid langsomt op og bygger efterhånden ovenpå.\nI elektronik skal vi arbejde med forskellige elektroniske komponenter fra simple resistorer og kapacitorer til programmering af microcontrollere som fx esp8266 og Arduino. Vi starter med de simple ting, og hvad vi går videre med afhænger også af jeres ønsker. Faget bliver projektorienteret, så det er ud fra det, vi bygger, at vi lærer teorien.\nI valgfaget eSport har du mulighed for at game i fællesskab med andre. Du vil blive undervist i kommunikation, strategi og spilfærdigheder, som er fundamentale for at kunne blive bedre til at spille. I eSport er fællesskab og teamspirit afgørende, derfor vægter vi udvikling af de sociale færdigheder højt og har et fælles mål om at vinde en masse kampe. Mulighed for LAN-events og turneringsdeltagelse i hovedsageligt League of Legends og CS:GO – med mulighed for andre spil efter aftale.\nValgfaget fitness vil udfordre dig på styrke og kondition (puls), samtidig med at der vil være fokus på at udføre korrekt teknik i de forskellige øvelser. Du får en introduktion til fitnesslokalet i hallen, samt lærer forskellige træningsmetoder og redskaber at kende. Formålet er at opnå en øget forbrænding, bedre kondition og øget muskelstyrke. Styrketræning er en individuel træning, så alle kan deltage uanset niveau, samtidig med at vi er sammen om at lave en god energifyldt fitnesstræning.\nUndervisningen vil være med fokus på tekniske og taktisk elementer inden for floorball. Derudover vil du også få sved på panden, da floorball af natur er et intenst spil i højt tempo. Faget kræver ligeledes evne til at kunne arbejde sammen og kommunikere med hinanden som et team. Undervisningen tilrettelægges, så alle uanset niveau bliver udfordret. På skolen råder vi over både stave og målmandsudstyr, så det er ikke nødvendigt at købe eget udstyr for at kunne deltage.\nSpil fodbold med andre piger i perioden, hvor det er godt vejr. Vi træner på kunststofbanen med fokus på kamplignende situationer. Alle har mulighed for at være med. Du skal have lyst til at træne og spille kampe mod andre efterskoler.\nPå valgfaget Glas arbejder vi med glasfusing. Vi laver små, dekorative projekter, som træner de grundlæggende teknikker: at skære glas, dekorere det med forskellige teknikker og materialer og efterfølgende fuse det, altså smelte det sammen, i skolens glasovn – evt. med en efterfølgende fusing over form. Du kan bl.a. lave julepynt, smykkevedhæng, skåle og fyrfadsstager. Glas er et spændende og levende materiale at arbejde med, og du kommer til at lave produkter, der kan glæde dig mange år frem.\nUndervisningen i guitar er tilrettelagt, så den tilgodeser alle niveauer:\nHvis du er begynder kigger vi på de første akkorder og lærer nogle gode og nemme sange. Har du prøvet at spille guitar før, kigger vi på lidt mere avancerede akkorder og barréakkorder.\nEr du meget øvet, arbejder vi med guitarsolo eller andre teknikker (fingerspil, udvidede akkorder m.m. Undervisningen foregår som holdundervisning, men på holdene deler vi op efter niveau.\nOplev Kalø Slotsruin fra vandsiden i kajak. Der vil både være fokus på at få nogle hyggelige ture på vandet og sjove kajaklege, men også på det tekniske som korrekt padleteknik, kantning af kajak samt fokus på sikkerhedsdelen i form af makkerredning, selvredning og for dem der ønsker, er det også muligt at øve et grønlænderrul.\nKeramik tager udgangspunkt i en lille lerklump, der nemt forvandles til dekorative skåle, krus, kopper, tallerkener, smykkeholdere, lysestager og meget, meget andet.\nDu vil lære forskellige teknikker inden for modellering og formgivning. Du vil også lære om brænding og glasering. Hvis holdet har mod på det, kan vi også prøve kræfter med drejning på drejeskive. Med forskellige teknikker til at dekorere og forskellige glasurer skaber du dit helt eget værk til evigt minde om din efterskoletid.\nI klatring er der fokus på to ting: 1. Du får viden og færdigheder inden for klatring, således at du har styr på sikkerheden, f.eks. ved at lære relevante knob, om faldfaktor, risici og meget mere. 2. Klatring en sjov, effektiv og sund måde at træne din krop på. Valgfaget klatring foregår på skolens indendørs klatrevæg, samt udendørs i træerne med rebbaner og træklatring. Som en del af valgfaget vil det være en mulighed at tage sikringsbeviset S1 eller S2 fra Dansk Klatreforbund.\nKlaverundervisningen tager udgangspunkt i rytmisk klaver. Undervisningen foregår i hold, hvor hver enkelt elev har et elklaver og et sæt hovedtelefoner. Alle kan være med, uanset om man er nybegynder eller øvet. Det eneste det kræver er, at man har mod på at arbejde selvstændigt med klaveret, og at man øver sig.\nVi skal arbejde i materialerne læder og skind. Det er ikke sikkert, du har prøvet det før, men det vigtigste er, at du har lyst til at lære noget nyt! Du vil lære at skære, forarbejde, sy og efterbehandle både læder og skind. Du har mulighed for at lave keyhangers, punge/kortholdere, etuier, penalhuse, mindre tasker og meget mere. At arbejde med læder og skind tager tid, men resultatet bliver et produkt, som du kommer til at have i MANGE år!\nIndholdet i faget vil primært være løb i forskellige terræner. Det foregår udenfor, så det er vigtigt, at du har tøj og sko, der kan klare det danske vejr året rundt. Det vigtigste i faget er, at du har lyst til at bevæge dig og udfordre din krop rent fysisk. I foråret er der mulighed for at træne op til halvmarathon. Træningen starter efter juleferien. Sidst i juni venter de 21,0975 km til Aarhus City Halvmarathon, hvor vi skal løbe sammen med 16.000 andre løbere. På ruten er der masser af opbakning, blandt andet fra dine kammerater fra efterskolen, som ikke selv skal løbe.\nOplev skovene, bakkerne og stierne rundt om Rønde fra en mountainbike. Her vil du blive udfordret fysisk og teknisk, når stejle bakker skal overvindes og nedkørsler mestres. Vælger du valgfaget kræver det, at du har en mountainbike til rådighed. Enten en du selv har, eller en du kan låne dig frem til i perioden.\nPadeltennis har mange fordele, som gør det svært ikke at blive grebet af glæden ved spillet. Læringskurven for padel stejl, så du vil hurtigt mærke, at du kan mestre spillet. Det vil sige, at du som nybegynder lynhurtigt lærer at begå dig på banen og forstå, hvordan du forbedre dig fra\ngang til gang. Padel er ikke direkte fysisk hårdt – omend lidt kondi kan være en fordel – og det kræver samtidig meget lidt styrke og kun en anelse teknik at spille med. Netop derfor kan alle nybegyndere prøve kræfter med spillet.\nPå valgfaget Redesign/Mending (=reparation) arbejder vi med at omforme tøj og reparere tøj der er gået i stykker. Udgangspunktet er at arbejde med at producere nogle spændende produkter af allerede brugt tøj og dermed begrænse spild og klimabelastning – men også at spare penge. Vi arbejder med konkret bæredygtighed og lærer også om materialers holdbarhed og funktion. Du kan lære at sy en knap i, lægge bukser op, sy en nederdel ind eller ud så den passer dig, lave en bluse om til en taske, sy tøj eller brugsgenstande af brugt sengetøj – og meget mere.\nOm du aldrig har rørt strikkepinde før eller er en garvet strikker, så er dette valgfaget for dig, hvis du har lyst til at strikke! Du vil lære at slå masker op, strikke ret og vrang og få god guidning undervejs i dit helt eget strikkeprojekt. Når først de mest basale teknikker er lært, er det lige til at strikke huer, pandebånd, veste, sweatre og meget andet. Og du vil hurtigt finde ud af, at det kan være næsten meditativt at sidde dybt koncentreret om garn og strikkepindene – plus at du får et lækkert stykke strik lige efter dine mål og dine ønsker. Er du bidt af hæklenålen eller har lyst til at prøve det, er det også en mulighed!\nFaget indeholder en vekselvirkning mellem tekniske/taktiske øvelser og spilsituationer. Du vil have mulighed for at lære spillet bedre at kende og blive en del af et hold. I starten af året bruger vi tid på at få nogle færdigheder, så spillet hurtigt bliver sjovt at spille. Endvidere spiller vi kampe og deltager i stævner i løbet af året.\nØnsker du ro i en travl hverdag, større kropsbevidsthed, styrke samt øget fleksibilitet og bevægelighed, så er yoga lige noget for dig. I dette valgfag vil vi arbejde med yoga i forskellige flows, men også fordybe os i enkelte yogastillinger og meditation. Så sænk skuldrene, træk vejret og vælg yoga i næste valgfagsperiode – du vil ikke fortryde det!\n--- Besøg os ---